
DESPUES DI 6 AÑA 


HOF LO TRATA CASO DI BARA DI 
ORO DIA 10 DI JUNI PROXIMO 


A CERA LUNA DI MAART 
2024 CU RESULTADONAN 
POSITIVO DI BISHITANTE 


CASO BARANAN DI ORO 


KENDE LO BAY PAGA 
MEY MIYON DOLLAR 
PA DAÑO Y PERHUICIO 


ARUBA CU CASO DI 
DENGUE INTERNA NA HOSPITAL 


DVG TA ALERTA COMUNIDAD PA YUDA 
STOP E TRANSMISION DI DENGUE 

MINISTER di Turismo y Salud Publico 
sr. Dangui Oduber ta informa comun- 
idad cu e resultadonan di turismo pa 
luna di maart 2024 a drenta. A ser 
demostra cu analisis den luna di maart 
2024 cu un biaha mas cifranan ta posi- 
tivo pa nos economia. 


Minister di Turismo y Salud Publico sr. 
Dangui Oduber ta satisfecho cu luna di 
maart a cera cu resultadonan positivo. 
Maart 2024 a ricibi 141,380 bishitante 
cu a drenta Aruba cu un 25.8% den 
crecemento compara cu e mesun luna 
di 2023. 


Aruba ta keda un destinacion precioso 
pa 
hopi 
bishitante 
den 
Caribe. 
Turistanan ta keda satisfecho cu Aruba 
y ta clasifica e “Guest experience” cu 
un 9.0. E tres categorianan cu ta wordo 
mas miho clasifica ta: ambiente cu 9.6, 
localidad cu 9.5 y food & beverage cu 
9.4. 


Den 2023 Aruba Tourism Authority 
(ATA) a cuminsa midi e impacto 
economico di “short term rentals”. Ta 


midi e impacto aki cu Average Daily 
Rate (ADR) cu ta na $296 y Occupancy 
Rate cu ta na 70.1% cu un entrada di 
$22,856.992 pa e luna di maart 2024. 


Minister Oduber ta remarca cu e top 
3 plataforma di Vacation Rentals na 
Aruba ta Airbnb, Booking.com y VRBO. 
Ta pa menciona cu Airbnb tin e mercado 
mas grandi di “listings” y “occupancy” 
di vacation rentals creciendo den ful 
Caribe. 


Pa conclui, Minister Dangui Oduber 
ta satisfecho cu Aruba keto bay tin 
cifranan halto cu ta demostra e bon 
maneho. 
Considerando 
e 
perfor- 
mance den luna di maart 2024 nos por 
conclui cu tin un crecemento positivo 
y stabiel di turistanan cu ta biniendo 
Aruba. Minister Oduber kier a gradici 
tur partnernan, ATA, AAA, APA, AHATA, 
ATSA y Aruba vacation rentals pa e 
resultadonan positivo aki. Sin lubida 
nos hendenan y e siguridad cu nos ta 
brinda na nos bishitantenan. 


A cera luna di maart 2024 cu resultadonan positivo di bishitante 

DIA 9 di februari di 2018, autoridadnan hudicial a detene 
algun persona y a confisca un cargamento di 50 kilo di oro, 
cu a pasa den henter e proceso di control na aeropuerto, 
manera su semper e sa pasa caba. 


Sinembargo e persona encarga cu transporte di e oro aki, 
tabata sinta den avion di KLM rumbo pa Hulanda, caminda 
tambe autoridadnan Hulandes lo a controla e cargamento 
aki prome cu el a sigui su destino original. 


Sinembargo algun oficial di RST a subi avion, a forsa e 
persona encarga pa baha di e avion, a confisca e carga- 
mento di oro y asina a inicia un caso cu ainda despues d 6 
aña, ya cu dia 9 di februari di e aña aki, a cumpli 6 aña cu e 
proceso aki a inicia pero cu aparentemente e sistema hudi- 
cial no tin fin di caba cu su tratamento. 


Aki tin cu mustra cu despues di cuater aña, Corte den Prome 
Instancia a bari tur acusacion contra di esunnan encarga 
cu transporte di e cargamento aki, for di mesa ya cu segun 
hues, e sospechosonan a cumpli cu tur regla insistente di 
control di principalmente duana caminda tur hende envolvi 
a haya e sentimento di alivio, cu porfin e asunto aki ta tras 
di lomba y tur hende por sigui cu nan bida normal. 


Sinembargo y Fiscal mayor den e caso aki, a dicidi practica- 
mente de inmediatamente cu e decision aki a ser tuma pa 
Corte den Prome Instancia, cu e no ta di acuerdo cu e deci- 
sion aki y a apela e decision riba mesun dia. 


Esaki a nifica cu Ministerio Publico lo no laga e cargamento 
di oro aki bay sin mas y tur persona envolvi a ser obliga na 
sinta warda te ora cu HOF crea espacio pa trata e asunto 
aki, cu simplemente no tin hustificacion p’e apelacion haci 
pa Ministerio Publico. 
Di un serie di acusacion contra di e sospechosonan inicial, 
ningun di e acusacionnan tabatin sosten legal pa sigui 
procesa esunnan envolvi. 


Corte den Prome Instancia a mustra bon cla cu henter e 
proceso cu esunnan envolvi a sigui pa sigura cu tur cos ta 
cana legal den transportacion di e baranan di oro aki, a ser 
haci y duana di Aruba, a mustra cu tur cos ta na ordo y a 
confirma cu no ta prome bes cu transportacion di baranan 
di oro, ta pasa via di Aruba pa otro destino. 


Ta un berguensa total cu Ministerio Publico tabatin e pudor, 
ya cu no tin hustificacion legal, pa confisca e cargamento 
di oro aki, strobando esunnan envolvi den e negoshi aki, di 
cumpli cu nan deber di percura cu e oro lo yega su destino 
sin problema algun. 
Ta inprecindibel den un sistema democratico, c’un sistema 
hudicial intachabel pa hopi aña, diripiente ultimo añanan 
e sistema aki a haya un otro cara, creando hopi confusion 
den comunidad, riba sinceridad y integridad di e institucion 
hudicial aki. 
Pa colmo e fecha di 10 di juni venidero, ta un fecha ainda 
extra oficial ya cu ta ‘intencion’ pa HOF bay over na trata e 
caso aki cu ta dunando henter e sistema un mal nomber. 


Despues di 6 aña 


HOF lo trata caso di bara di oro dia 10 di juni proximo 

Ministro di Husticia y Asunto Social ta anuncia cu en- 
trante 22 april 2024 segun Ley di Molester, durante 30 
dia lo tin oportunidad pa un y tur tuma conocemento na 
Departamento di Legislacion y Asunto Huridico, Schot- 
landstraat 53 di un peticion di permiso cu a ser haci pa 
un instalacion di gas di 1x 150 galon na Tanki Leendert 
249. Den e periodo aki tur hende por expresa por escrito 
nan desacuerdo cu dunamento di e permiso menciona. 
Esaki mester ta dirigi na Ministro di Husticia y Asunto 
Social mediante director di Departamento di Legislacion 
y Asunto Huridico, Schotlandstraat 53. 


Caso baranan di oro 


Kende lo bay paga 
mey miyon dollar 
pa daño y perhuicio 


MIENTRAS cu tin tur indicacion cu e apela- 
cion di Ministerio Publico lo no resulta den un 
exito den e caso di baranan di oro cual proceso 
a inicia dia 19 di februari di 2019, por surgi otro 
situacion caminda doñonan di e baranan di oro, 
lo por inicia un proceso pa cobra daño y perhu- 
icio mirando cu ta for di 2019, no por a uza e 
cargamento aki pa saca nan placa of ganashi. 


AWEMainta tin cu mustra aki cu no solamente 
lo sigui mas caso pa trata di exigi gobierno 
paga daño y perhuicio, mas tanto ocasiona pa 
un investigacion cu for di inicio a mustra perdi 
caba, caminda ta papia di un suma di entre mey 
pa un miyon dollar. 


E caso aki ta un proceso cu a costa gobierno hopi placa, caminda entre 
otro placa di overtime cu tabata necesario pa trata di haya sa e berdad y 
debi na e insistencia di Ministerio Publico pa apela un decision di Corte 
den Prome Instancia cu tabata bon cla, a pone e comerciantenan envolvi 
perdi hopi na entrada di ganashi. 


Tin hopi cos a bay robes cu e investigacion relaciona cu e cargamento 
oro aki, entre otro un avion cu segun RST lo a transporta e ora aki 
den forma clandestino y tambe e hecho cu oficialnan di RST no tabatin 
bo contacto cu e sospechosonan pa motibo cu esun no ta compronde 
Hulandes mientras cu di otro banda, e sospechosonan no tabata 
compronde Hulandes. 
E comerciantenan envolvi a perde hopi placa den e caso aki, pa colmo 
un caso pa cual no tabatin necesidad pa wordo hiba den Corte ya cu 
duana a mustra bon cla cu e grupo envolvi semper a yena nan formu- 
larionan pa declara cu nan a drenta cu e oro y semper e transaccion a 
wordo aproba pa duana pero aparentemente for di un caminda un keho 
lo a drenta y pa cual a inicia un investigacion. 


Un investigacion sin base ya cu e Hues den Prome Instancia a confirma 
den su decision, cu e grupo a cumpli cu tur exigencia den e tipo di 
casonan aki y ya a yega di pasa cargamentonan igual di oro, na cant- 
idad di ocasion. 


Cu lo haya sa algo di e keho cu a wordo entrega ta dificil ya cu Ministerio 
Publico pa algun aña caba, a bin ta creando su propio reglanan, cu ta 
laba laba cerca di reglanan existente pero cu no tin hustificacion pa 
inicia un proceso penal contra di un of mas persona. 


Ministerio Publico a stagna y stroba formalmente un negoshi cu a haci 
uzo di tur medio legal pa haci negoshi cu nan clientenan y fuera di e 
acusacion sin base presenta pa no un pero dos Fiscal di Ministerio 
Publico, cu e grupo aki ta laba placa y tambe di falsificacion di docu- 
mento, di e cinco acusacionnan cu e fiscalnan a presenta, tur a ser 
nenga pa Corte den Prome Instancia. 


Awor ainda tin cu spera te cu dia 10 di juni venidero pa mira si HOF en 
berdad lo haya espacio pa atende un caso cu realmente tabata masha 
cla caba den Corte di Prome Instancia. 
Aki claramente tin cu señala cu Ministerio Publico ta gastando placa cu 
no a di dje pero di e paga di belasting loke riba su mes tambe por wordo 
cuestiona y pone un hende of instancia responsabel pa esaki. 


E comerciantenan aki lo a perde miles di dollar den e caso aki, ya cu nan 
no por a haci algo cu e cargamento aki. 

MANERA anteriormente indica den un comu- 
nicado Departamento di Salud Publico (DVG) ta 
monitoreando e situacion di Dengue na Aruba di 
cerca. Den cuadro di esaki DVG ta informa cu dos 
persona infecta cu Dengue a wordo interna den 
hospital. Un di e personanan aki ta bek na cas, y 
e otro ta sigui interna cu complicacionnan serio 
debi na Dengue. 


Por a verifica cu ningun di e personanan aki a 
biaha recientemente, indicando cu ta trata aki di 
dos caso di Dengue di transmision local. DVG ta 
informa tambe cu ta observando mas caso cu ta 
di spera – of cu ta normal – p’e temporada aki. 


Ta conseha publico pa keda atento di sintomanan 
di Dengue manera keintura, dolor di cabes, bira- 
mento di stoma of sacamento, diarea, dolor di 
curpa, dolor di wowo, rash. Si tin sospecho di 
infeccion, consulta cu bo dokter di cas. Ta impor- 
tante pa bo informa bo dokter di cas ki dia bo a 
cuminsa sinti malo pa asina e por laga haci test 
nan adecua di laboratorio. 


DVG ta haci un yamada na pueblo pa nos sea 
responsabel y alerto pa hunto nos elimina 
criadero di sangura. 


Pa cu esaki ta esencial pa nos sigui e medi- 
danan preventivo: 
• Controla tur caminda paden y/of pafo di cas, 
trabou y scol unda cu por tin awa para manera 


Ministro encarga cu Turismo y Salubridad ta anuncia cu entrante 
22 april 2024 durante 14 dia lo tin oportunidad pa un y tur tuma 
conocemento na Departamento di Legislacion y Asunto Huridico, 
Schotlandstraat 53, di un peticion cu a ser haci pa obtene un 
slijtvergunning pa e parcela na Gutenbergstraat 2, Lok 1. E 
permiso aki ta concerni e.o. benta di bebida sterki y zwak por detal 
y pa consumi unicamente otro caminda cu den e percela. Den 
e periodo aki tur hende por expresa por escrito nan desacuerdo 
contra dunamento di e permiso menciona, dirigi na e Ministro 
encarga cu Turismo y Salubridad via intermediacion di Director di 
Departamento di Legislacion y Asunto Huridico, Schotlandstraat 
53. 


Aruba cu caso di Dengue interna na hospital 


DVG ta alerta comunidad pa yuda 
stop e transmision di Dengue 


hemchi, barinan, bakinan, etc. y tira esaki afo. 
• Trata obheto cu tin awa constante aden cu “korreltjes” special pa 
mata e larva di sangura cada 14 dia. 
• Proteha bo mes contra picanan di sangura. 


Gele Koorts Muskiet Bestrijding (GKMB) pa algun siman caba a inten- 
sifica nan controlnan y medidanan preventivo, teniendo na cuenta e 
cantidad creciente di casonan na Aruba. 


Pa yuda comunidad den e prevencion, GKMB lo contribui cu saconan cu 
“korreltjes” special pa mata e larva di sangura. Por tira e “korreltjes” 
aki den hemchi, bari y bakinan di mata cu tin awa constant aden y na 
unda e sangura por pone webo. 


E “korreltjes” aki ta obtenibel na oficina di DVG na Oranjestad cerca nos 
recepcionista di dialuna pa diabierna di 7.30 a.m. - 12.00 p.m. y 1.00 
p.m.- 4.30 p.m. y tambe cerca nos seccion di GKMB na Barcadera 1D 
di dialuna pa diabierna 7.30 a.m. - 3.30 p.m. E saco cu “korreljes” ta 
completamente gratis y por busca 1 saco pa famia/cas/negoshi. 


DVG ta haci un yamada na pueblo pa hunto nos sigui e medidanan 
preventivo y asina hunto nos combati criadero di sangura. DVG ta keda 
monitor e situacion di cerca y lo tuma medidanan adicional si mester. 


Diabierna, 19 April 2024 
AWEMainta 
LOCAL 
7 


Diabierna, 19 April 2024 
LOCAL 
8 
AWEMainta 


AYERA mainta Minister Dangui Oduber a ricibi bishita di dr. Rajnherc, 
director di Imsan y tambe miembro di hunta di supervision, sr. Jimenez, pa 
orguyosamente entrega e cuenta anual di aña 2023 na Minister di Salud. E 
cuenta anual ta refleha con Imsan a destaca cu un aña di logronan signif- 
icante y un compromiso pa brinda cuido di calidad na e comunidad di 
Aruba. 
Na 2023, Imsan a logra di ricibi e prestigioso Gold Seal of Approval for di 
Joint Commission International (JCI). E acreditacion distingui aki ta sirbi 
como un prueba di Imsan su compromiso n’e standardnan internacional 
pa calidad y siguridad den cuidado di salud, reafirmando Imsan su dedi- 
cacion na excelencia den cuido di pashent. 
Ademas, Imsan a inverti den infrastructura door di adkiri ekiponan esen- 
cial pa efectua cirugianan di wowo y sosteniendo e demanda creciente 
pa operacionnan di wowo. E avancenan aki no solamente ta pa mehora e 
capacidad di e instituto, pero tambe ta sigura cu e pashentnan ta ricibi e 
standardnan mas halto di cuido. 
Pa reforsa ainda mas e compromiso pa mehora e servicio di salud, Imsan 
a obtene financiamento di 4.1 miyon florin for di AZV pa e aña 2024. E 
sosten financiero aki lo wordo utilisa pa adkiri ekipo adicional p’e seccion 
di diagnostico di e centro di wowo. 


Cuenta anual di Imsan 2023 ta mustra logronan 
remarcabel y compromiso na excelencia 


Adicionalmente, Imsan a ordo dos ambulance 
nobo, cu ta planifica pa yega na Aruba pa fin 
di Augustus 2024. E adicionnan aki lo reforsa 
e servicio di emergencia medico, sigurando 
transporte rapido y confiabel pa pashentnan 
cu ta sufri di obesidad. 
Na 2023, Imsan a atende un remarcabel 
16,000 pashent door di su departamento di 
emergencia, a efectua 1,200 cirugianan di 
catarata, y a administra terapia di radiation na 
250 pashent. E cifranan aki ta enfatisa e rol 
importante di e instituto den brinda servicio di 
salud esencial n’e comunidad Arubano. 
Minister di Salud a termina e reunion elogi- 
ando e logronan di Imsan y a extende gratitud 
n’e personal dedica kende nan esfuersonan a 
contribui na exito di 2023. Mirando padilanti 
na 2024, Minister Oduber a expresa confianza 
den e capacidad di Imsan pa sigui entrega 
cuido excepcional y a encurasha e team pa 
persigui nan metanan cu curashi y determi- 
nacion. 

ULTIMO añanan tras di lomba a traha duro 
riba contractnan nobo pa e unidadnan aereo pa 
Wardacosta Caribe Hulandes. Meta di a cera e 
contractnan aki ta un proveedor di servicio confi- 
abel pa Wardacosta y unidadnan aereo moderno, 
ekipa cu hermentnan tecnologico cu ta yuda den 
ehecucion di e tareanan di Wardacosta. 


Na momento di cera e contractnan nobo e 
unidadnan aereo a haya un modernisacion 
amplio di medionan di comunicacion y sensor. E 
medionan nobo ta entre otro: e sensornan nobo, 
camaranan nobo pa anochi y di dia y otro ekip- 
onan renoba pa utilisa na bordo. E materialnan 
nobo ta masha adecua pa accionnan di rescate 
riba lama, y tambe tareanan di investigacion y 
supervision. 


E helicopternan ta procedente di e compania 


Helicopter y avionnan nobo di 
Wardacosta Caribe Hulandes ta operacional 


Bristow Helicopters Limited. Pa medio di e contract cu Bristow, 
Wardacosta a sigura su capacidad di vuelonan cu e helicopter pa su 
servicionan cu 10 aña. Pa loke ta trata e avionnan, Wardacosta a cera 
un contract cu ISR, cu ta un cooperacion entre PAL Aerospace Ltd. y 
e compania Hulandes Jetsupport. E contract aki tambe ta garantisa e 
servicio di e avionnan pa un periodo di 10 aña. 


Wardacosta Caribe Hulandes ta contento cu e contractnan nobo y e 
recursonan abordo pa ehecucion di e tareanan di Wardacosta. 

DIAHUEBS 18 di april, Prome Minister 
Evelyn Wever-Croes a reuni cu varios 
consul cu ta representa varios pais na 
Aruba. A trata di Consul di Republica 
Dominicana, Consul di Colombia y 
Consul Honorario di Jamaica. 


Consul General di Republica 
Dominicana señor Luis Perez Delgado 
E prome reunion tawata cu Consul 
General di Republica Dominicana señor 
Luis Perez Delgado. Señor Delgado a 
indica cua ta e preocupacionnan cu mas 
tin bou di e ciudadanonan di Republica 
Dominicano na Aruba. Na prome luga, 
el a indica di ta sumamente contento 
di ta na Aruba, cu Aruba ta un paraiso 
y cu tin hopi potencial pa por explora 
hunto 
cu 
Republica 
Dominicana. 
Prome Minister a bolbe toca e tema di 
e rutanan di transporte pa por trece 
fruta y berdura, material di construc- 
cion mas frecuente y mas lihe pa asina 
e fruta y berduranan por bin mas fresco 
y na prijsnan mas abou. 
  
Consul General di Colombia 
señor Gustavo Serrano Amaya 
Despues a sigui e Consul General di 
Colombia, señor Gustavo Serrano 
Amaya y cu señor Serrano Amaya a 
trata diferente otro tema entre otro e 
tema di permiso cu ta un critica cu ta 
bin hopi padilanti, pero tambe a trata 
e tema pa Aruba por traha mas hunto 
cu Colombia pa locual ta trata desas- 
ternan y calamidadnan. Un bon noticia 
referente esey ta cu Colombia, riba 
su propio costonan a invita Aruba pa 
varios training den e campo aki. 
Tambe a papia di temanan di e posicion 
di hende muhe entre otro e proteccion di 
hende muhe unda Colombia ta un pais 


hopi fuerte den esey. Anteriormente 
ya Aruba a indica na e embahador pa 
e dos paisnan traha hunto riba esaki 
y awor aki Colombia a invita Aruba pa 
mas cooperacion riba e tema. 
Un otro tema hopi importante cu 
semper ta trata cu Colombia ta e rela- 
cionnan di comercio, con por fortifica 
esakinan y asina Aruba por yega na 
importa carni y galiña for di Colombia 
y asina por haya carni mas fresco y na 
prijs mas barata. Akinan e mandatario 
a wordo informa cu e trabounan ya ta 
andando pa logra esaki y cu e aña aki 
ta purba di keda cla cu e leynan nece- 
sario y asina Aruba por importa carni y 
galiña for di Colombia. 
  
Consul Honorario di Jamaica 
señor Don Taylor 
E ultimo consul cu Prome Minister a 
reuni cu ne ta e Consul Honorario di 
Jamaica, señor Don Taylor. Señor Taylor 
a indica, comparando Jamaica y Aruba, 
cu Aruba ta un paraiso y cu ainda tin 
espacio pa mas cooperacion. Ya caba 
tin algun compania na Aruba cu tin 
cierto relacionnan cu Jamaica riba e 
tema di comercio cual ta hopi impor- 
tante y lo sigui busca pa mehora den 
esaki. Semper ta importante pa tin mas 
relacionnan di comercio ya cu e ta yuda 
cu e desaroyo di e economia di Aruba. 
Prome Minister a expresa cu e reunion 
tawata hopi informativo y cu semper 
ta importante pa scucha e preocupa- 
cionnan cu ta biba bou ciudadanonan 
di Jamaica aki na Aruba. 
  
E mandatario a indica cu Relacionnan 
Exterior ta un tema cu realmente ta cay 
bou e competencia di Reino Hulandes y 
Aruba ta hopi mara na locual cu Hulanda 


ta indica den esaki, pero akinan na 
Aruba e ta cay bou di su ministerio y 
p’esey ta hopi importante pa mantene 
e relacionnan cu e consulnan. “Nos tin 
un cuerpo consular na Aruba caminda 
tur e consulnan ta representa den dje y 
nos ta bay tin reunionnan regularmente 
cu e cuerpo consular riba tur e temanan 
di importancia. Pa Gobierno di Aruba ta 
importante pa tur ciudadano cu a haci 
di Aruba nan hogar, sinti nan mes na 
cas, atene nan mes naturalmente na e 
regla- y proceduranan di nos pais y pa 
wak con nos por tin mas cooperacion 
pa por yuda Aruba sigui bay padilanti”, 
e mandatio a expresa. 


Prome Minister a reuni cu varios consul riba temanan hopi importante 

BRASIL su ambicionnan pa saca probecho 
di e reserva di petroleo grandi na su costa 
nort ta enfrenta un reto formidabel, ya cu e 
gruponan indigena ta opone ferozmente n’e 
impulso di Petrobras pa perfora den e region 
ecologicamente fragil di Amazonia. A pesar 
di preocupacionnan economico y violacion 
di derechonan indigena, Petrobras ta persisti 
den su buskeda pa explora e area lucrativo di 
Foz do Amazonas. 


E enfrentamento ta intensifica mientras 
Petrobras, apoya pa politiconan di peso, ta 
busca pa anula e decision di Ibama pa nenga un 
licencia di perforacion exploratorio. Presidente 
Luiz Inácio Lula da Silva y Minister di Energia 
Alexandre Silveira ta boga pa interes nacional, 
mientras cu comunidadnan indigena ta mani- 
festa bou di bandera di consulta previo, segun 
e convencionnan internacional. 


Liderando e crisis aki t’e Conseho de Caciques 
del Pueblo Indigena De Oiapoque (ccpio), cu ta 
representa mas di 60 pueblo indigena. Nan ta 
exigi un stoel na mesa, enfocando nan derecho 
pa evalua e posibel impacto di extraccion di 
petroleo riba nan tera ancestral y formanan di 
bida tradicional. 


Mientras Petrobras ta trata na acelera e 
perforacion, e resistencia indigena ta gana 
impulso, apoya pa ambientalistanan cu ta 
desconfia di e daño irreversibel n’e ecosiste- 
manan di costa. E proceso di consulta, hunto 
cu e demandanan di evaluacion integral di 
impacto, ta menasa di retrasa un decision te 
cu 2025, coincidiendo cu e cumbre climatico 
fundamental di Brasil. 


Cu e bataya aki, e destino di Amazonia ta colga 
na un hilo, destacando e interaccion complica 
entre desaroyo economico, conservacion di 
medio ambiente y soberania indigena. 
Segun cu tensionnan ta aumenta, Brasil 
ta enfrenta e pregunta fundamental di cua 
interesnan mester prevalece den e buskeda di 
siguridad di energia y sostenibilidad di medio 
ambiente. 


E resistencia indigena contra e plannan di perforacion 
petrolero Amazonico di Petrobras ta aumenta 

CANCIYER Olaf Scholz di Alemania durante su bishita na China, a cana 
un caminda diplomatico delicado, esforsando su mes pa fomenta rela- 
cionnan economico cu e nacion y na mes momento enfrentando preocu- 
pacionnan tocante e desekilibrio comercial y tensionnan geopolitico. Den 
un acto di balansa delicado, Scholz a busca pa promove interesnan comer- 
cial Aleman mientras cu e tabata transmiti e preocupacion di Europa riba 
e practicanan comercial di China y su apoyo na Rusia. 


Scholz su cita cu lidernan Principal di China, incluyendo presidente Xi 
Jinping y Prome Minister Li Qiang, a desaroya den e contexto di tensi- 
onnan creciente alimenta p’e conflicto di Rusia na Ucrania y e manio- 
branan geopolitico di China contra Merca, e aliado principal di Alemania. 
Durante su bishita, Scholz a defende e causa di empresanan Aleman cu ta 
enfrenta retonan creciente riba e mercado Chines, accentuando e preocu- 
pacion di Europa p’e afluensia di productonan Chines na prijsnan subsidia. 


Sinembargo, Scholz a opta pa un tono conciliado en bes di un retorica 
di confrontacion durante su compromisonan di riesgo halto na Beijing. 
Su escogencia strategico a enfatisa e complicacionnan di e relacion di 
Alemania cu China, caracterisa pa interdependencia economico entrelasa 
cu rivalidad geopolitica. Mientras Alemania ta enfrentando stagnacion 
economico y e gastonan di energia cu tabata crece pa motibo di e guera 
na Ucrania, Scholz a atende e topiconan delicado di e relacionnan entre 


Canciyer Scholz cu bishita diplomatico 
na China memey di tensionnan creciente 


Alemania y China cu pragmatismo cauteloso. 


A pesar di esfuersonan di Scholz pa proyecta 
un frente uni, e fisura den e panorama politico 
di Alemania a bira evidente. E bishita di e 
canciyer na China a marca e prome desde cu 
su gobierno a designa China como “socio, 
competido y rival sistémico”, subrayando e 
buskeda di Alemania pa mitiga su dependencia 
di productonan Chines den medio di incerti- 
dumbre global. Den e contexto aki, Scholz a 
afronta e desafio formidabel di balansa prag- 
matismo economico cu autonomia strategico, 
ya cu Alemania ta enfrenta e imperativanan di 
interes nacional y solidaridad Europeo. 


Durante reunionnan cu empresanan Aleman y 
representantenan comercial, Scholz no a evita 
di trata asuntonan contestativo relaciona cu 
agilidad comercial y acceso na mercado. 
Bogando pa mas colaboracion entre Alemania 
y China, Scholz a enfatisa e importancia di 
igualdad di condicion, urgiendo China pa 
frena e practicanan comercial desleal y garan- 
tisa acceso reciprocal n’e mercado. 


Scholz su bishita na China a personifica e 
posicion delicado di Alemania riba esce- 
nario global, ya cu e ta busca pa salvaguardia 
interesnan economico mientras e ta nabega 
e situacion geopolitico. Mientras cu e poder 
economico di Europa ta trata cu e ramifica- 
cionnan di agresion di Rusia y asertividad di 
China, e proposicionnan diplomatico di Scholz 
a enfatisa e importancia di balansa compro- 
miso economico cu resiliencia strategico. 


Den cuadro di e incertidumbre geopolitico 
creciente y e retonan economico, e compro- 
miso di Alemania cu China ta surgi como un 
prueba di candela di su delicadesa diplomatico 
y perspicacia strategico. Mientras Scholz 
ta regresando for di su estadia diplomatico, 
Alemania ta enfrentando e tarea tremendo di 
reconcilia imperativanan economico cu real- 
idad geopolitico den un orden mundial cu ta 
bira mas y mas volátil. 

We Are 


Join Our Award-Winning Team 


#1 TOP HOTEL IN THE CARIBBEAN 
#18 TOP HOTELS IN THE WORLD ON TRIPADVISOR 
THE FIRST CARBON NEUTRAL RESORT IN THE CARIBBEAN 
HIRING 


OPEN POSITIONS 


APPLY ONLINE AT: WWW.BUCUTI.COM/CAREERS 


BEACH ATTENDANT 


BENEFITS 


ATTRACTIVE SALARIES WITH BONUS OPPORTUNITIES 
5-DAY WORKWEEK (40-HOURS A WEEK) 
WITH UP TO 27 VACATION DAYS BASED ON YEARS OF SERVICE 
GYM MEMBERSHIP WITH BODYZONE AND CUTS & CURVES 
+ LIFE AND HEALTH INSURANCES 
SAVINGS & LOAN PROGRAM, EMPLOYEE DISCOUNTS 


HOST/HOSTESS (AM/PM) 


ROOM ATTENDANT 
HOUSEMAN 


IT SPECIALIST 


DOORMEN / DOOR LADY PART TIME 


HOUSEKEEPING SUPERVISOR 


FRONT OFFICE SUPERVISOR 


DEN un operacion extenso di polis, un red di 
crimen cibernetico a wordo desenmascara, y a 
resulta den desmantelamento di un red inter- 
nacional di phishing. E red nefasta aki, conoci 
como LabHost, tabata opera clandestina- 
mente riba e dark web, bendiendo websitenan 
falsifica cu tabata imita banco y entidadnan 
gubernamental di renombre na criminalnan cu 
tabata empeña den actividadnan fraudulento. 
Via LabHost, e delincuentenan aki a orkesta e 
robo di e cantidad asombroso di 500.000 data 
di credit card y a horta 1.2 miyon password, 
hincando un cantidad innumerabel di victi- 
manan den peliger financiero y insiguridad 
digital. 


Lidera pa e esfuersonan di vigilancia di e 
agencia di polis na Londres, y den colaboracion 
estrecho cu Europol y FBI, un accion coordina 
a resulta den detencion di 37 sospechoso rond 
mundo, cinco di nan riba tereno Hulandes. E 
investigacion meticuloso, cu a cuminsa na 
2022, a culmina den mas di 70 razzia meticu- 
losamente ehecuta, revelando e alcance di e 
operacionnan di e red. 


LabHost, crea pa un organisacion criminal 
sofistica, a sirbi como un ‘one-stop-shop’ pa 
estafadornan cu no tabatin experencia tecnico, 
dunando nan acceso na replica elabora profe- 
sionalmente for di websitenan di marca confi- 
abel. Probechando tacticanan psicologico, 
e red a probecha predominantemente di e 
gruponan demografico mas hoben, instigando 
nan pa divulga involuntariamente informacion 
confidencial y sucumbi na transaccionnan 
engañoso online. 


Cinco detencion na Hulanda 


Red internacional di phishing desmantela 


Na Hulanda, unda 18 pais a uni forsa den buskeda di husticia, oficialnan 
encarga cu aplica ley a haci buskeda intensivo den seis residencia, descu- 
briendo un tesoro di prueba incriminatorio, incluyendo aparato di almace- 
namento di data, SIM card y hasta arma di candela. Entre e sospechosonan 
deteni, entre 21 y 36 aña di edad, autoridadnan a tuma medida decisivo pa 
stop e ola di crimen cibernetico. 


Mientras ta culmina e operacion historico aki, publico ta wordo urgi pa 
keda alerta contra e plaga di e atake di phishing. Vigilancia ta primor- 
dial, y ta conseha personanan pa preocupa ora nan ta enfrenta e-mail 
sospechoso of website cu ta pidi informacion personal. E ta sirbi como un 
recordatorio cla cu e panorama digital ta keda plaga di peliger, cu ta rekeri 
vigilancia colectivo y accion rapido pa proteha contra menasanan online. 

UNRWA, e agencia di Nacionnan Uni pa refugiadonan 
Palestino y Israel ta envolvi den un disputa cayente, mien- 
tras cu e condicionnan humanitario na Gaza ta mustra poco 
mehoracion, segun e organisacionnan di ayudo. 


Militar Israeli a anuncia cu nan ta mandando convoy cu ayudo 
humanitario pa Gaza for di e puerto di Ashdod, casi 30 kilo- 
meter nort di e teritorio. Ocho truck di e Programa Mundial 
di Alimento (PMA) a transporta principalmente hariña pa 
Gaza riba diamars. Israel na prome instante a priminti di 
uza e puerto di Ashdod pa yuda Gaza, unda condicionnan 
di hamber ta persisti, segun cu NU y hopi grupo di ayudo a 
informa. 


Philippe Lazzarini, director di UNRWA, a acusa Israel di delib- 
eradamente causa un “hamber provoca pa hende” na Gaza, 
denunciando un “campaña traicionero” contra e agencia. 
Como contesta, representante di Israel na Nacionnan Uni, 
Gilad Erdan, a declara cu UNRWA no ta priorisa yudansa 
humanitario mas y supuestamente ta instiga sentimento 
anti-Israel entre hobennan. 


Relacionnan entre UNRWA y Israel a deteriora, ya cu Israel 
a nenga UNRWA acceso na nort di Gaza for di maart. 
Anteriormente, Israel a acusa algun miembro di personal di 


UNRWA di ta envolvi den un atake di Hamas riba 7 di october 
2023, loke a conduci na su dispidimento. 


E resultadonan di un investigacion interno di N. U., ta wordo 
publica diasabra, y por ta contene mas informacion ariba 
esaki. 


Contradiciendo e afirmacionnan internacional di hamber 
na Gaza, e Prome Minister Israeli, Benjamin Netanyahu, a 
nenga e existencia di hamber y a afirma e esfuersonan di su 
gobierno pa trata preocupacionnan humanitario. 


E militar Israeli ta afirma di a permiti un total di 376 truck 
di ayudo drenta Gaza ayera, y 215 a drenta exitosamente, 
incluyendo 150 carga cu cuminda. 


Sinembargo, e organisacionnan di yudansa ta enfatisa e 
necesidad di mas entrega di yudansa diario, bogando pa 
500-600 camion diario, preferibel via tera, cu ta mas lihe, 
sigur y rendabel. 


A pesar di e aumento recien den entrega di ayudo, organ- 
isacionnan manera Médecins Sans Frontières no ta informa 
di mehoracion tangible den e condicionnan di Gaza, atribuy- 
endo e reto na e ausencia di un cese di candela duradero. 


Agencia di ayudo ta mira poco mehoracion na Gaza 

TIKTOK a anuncia cu su aplicacion mobil di 
potret y texto TikTok Notes ta den e “prome 
etapanan di experimentacion.” Tin di remarca 
cu algun usuario ya por download e y purba 
tanto na Australia como na Canada. 


E version aki di TikTok ta presenta como un 
aplicacion di potret cu ta permiti mustra 
e publicacionnan di potret anteriormente 
comparti riba e cuenta di e plataforma, como 
tambe publicacion di imagen nobo. 


E usuarionan di e red social a cuminsa ricibi 
un notificacion na principio di e luna aki 
caminda cu a indica cu TikTok Notes lo yega 
“pronto”. Asina e analista di red social Matt 
Navarra, a delanta. 


E compania a anuncia ayera cu e ta “den e 
prome etapanan di experimentacion cu un 
espacio dedica pa contenido di potret y texto” 
cu e aplicacion mobil TikTok Notes, segun 
un publicacion riba X (anteriormente conoci 
como Twitter) a señala, for di su cuenta 
TikTokComms. 


TikTok Notes, cu “ta diseña pa esunnan cu 
kier comparti y interactua” cu otro usuario 
a traves di material fotografico, ya cu e ta 
disponibel pa download y den formato di 
prueba limita pa algun usuario na Australia 
y Canada. 


T E C H N O L O G I A 


TikTok Notes ya ta disponibel na Australia y Canada 


E app ta permiti vincula e cuenta di e usuarionan cu esun di TikTok. Fuera 
di esey, ta dispone di dos feed di contenido. Ta trata di Para ti y Siguiendo - 
e mesun cu ta ofrece e aplicacion original - y e imagennan lo por comparti 
di manera individual of bon mediante carrousel di varios potret. Tambe, lo 
mustra den dos columna estilo di Pinterest. 
P’awo e compania Asiatico no a delanta si ta spera pa hiba TikTok Notes 
na mas region una bes cu e supera e prome fase di prueba aki ni ki ora lo 
hacie den e casi aki. 

SAMSUNG a recupera su posicion como mayor bendedo di 
“smartphones” of telefon inteligente door di a kita e lider- 
azgo fo’i Apple, conforme e rivalnan Chines ta cera e gap cu 
ambos lider di e mercado, International Data Corporation 
(IDC), a informa dialuna. 


E compania tecnologico cu sede na Zuid Korea, a supera 
Apple na un momento caminda cu e benta mundial di smart- 
phones a crece casi 8% den e prome trimester di e aña aki, 
te na 289,4 miyon, segun IDC citando su datonan preliminar. 


Ta trata di e di tres trimester consecutivo di crecemento 
riba mercado mundial di smartphones, loke ta mustra cu 
un recuperacion di e caida den e sector ta den marcha, di 
acuerdo cu IDC. 


E vie-presidente di e ekipo di Siguimento na Mobilidad y 
Dispositivo di Consumo Mundial di IDC, Ryan Reith, a spera 
cu e principal empresanan di telefon inteligente lo gana 
participacion. Tambe, cu e marcanan chikito lo lucha pa un 
posicion conforme e recuperacion ta avansa. 


Samsung ta supera e expectativanan 
Samsung a bende 60,1 miyon telefon inteligente den e 
prome trimester di e aña aki, casi 21% di e mercado, segun 
e cifranan di IDC. 


Apple a bende 50,1 miyon di iPhone, poco mas di 17% di 
e mercado den e mesun periodo, e compania di analisis di 
mercado a añadi. 


Bin bishita nos y probecha! 


Paña di bon calidad na bon prijs. 


Adres: Avenida Milio J. Croes 47 local 3 
Telefon: 5646733 – 5653466 
E-mail: info@carlymar.com 


Un biaha mas Samsung ta converti den 
e bendedo mundial di smartphones 

E furiosonan di Santa Fe mester a bataya duro un biaha mas 
pa logra un victoria riba e muchanan di Angochi, Sportboys. 
Den prome buelta Sportboys ta sorprende e furiosonan di 
Santa Fe, pero e team di Meiveld a zorg cu p’e biaha aki si 
cos cana manera e mester ta. E wega no a bay facil, special- 
mente den e prome tempo caminda Sportboys a defende 
cu alma y cuero, Julio Dirksz y Jean Pierre Heiden a haci 
un tremendo trabou y e keeper Jorick Mackay a trece poco 
salbacion na ora pa tene e score empata na cero gol. 


E furiosonan mester a warda te na di 59 minuut pa score nan 
prome gol. Tawata Hugo Robert cu ta manda e bala den net 
pa duna Atletico Santa Fe e bentaha. Sigur por a mira cu den 
di dos buelta e nivel di e team nan a subi basta. No tin wega 
facil. Team nan manera Caravel y Real Koyari ta dunando 
bataya nan fuerte. Sportboys no ta un excepcion y tambe ta 
luchando pa un luga den e prome tresnan. 


Casi den pito t’e maximo goleador di Atletico Santa Fe 
Fladimy Francois cu ta caba cu tur speransa di e muchanan 
di Angochi cu un tremendo gol pa haci e wega 2-0. Fladimy 


Fracois no por a keda afo di e celebracionnan. Esaki ta su 
di 8 gol riba su cuenta personal. Cu e victoria aki e furio- 
sonan di Atletico Santa Fe ta yega 15 punto y t’e escolta 
mas cercano di e leader di e grupo cu ta SV La Fama cu 21 
punto. 


E speransa berde di Savaneta mester saca minimo 4 punto 
di su ultimo 9 nan p’e sigura e prome luga di e grupo. 
Teoreticamente Santa Fe tambe por sigura su di dos luga 
dialuna 22 di april contra e Miyonarionan di Real Koyari. E 
prome dos luganan por keda dicidi e weekend aki mes y lo 
keda e tercer luga habri cu lo mester bira un lucha entre 
Jong Aruba, Sportboys y e Piratanan di Caravel. 


E muchanan di Angochi ta mira accion atrobe diadomingo 
21 di April pa 4or di atardi contra e Speransa berde di 
Savaneta, SV La Fama. Un wega sigur crucial ya cu actual- 
mente nan ta na di 4 luga cu 7 punto, 2 menos cu e Diablo 
Rojonan di Sereo Janchi, SV Jong Aruba. Un invitacion ta 
bay n’e fanaticada di futbol pa bishita Compleho Deportivo 
Frans Figaroa e weekend aki pa apoya nan team faborito. 


Futbol Copa Honor Plata 


Santa Fe ta gana Sportboys y ta tene duro na di dos luga 

E caminda pa Division di Honor sigur no ta facil, pero e 
submarino blauw di Pos Chiquito a pone un poco mas piedra 
den nan caminda. Despues di un prome buelta perfecto 
caminda nan ta piki 15 punto, e di dos buelta e submarino 
blauw a manera perde strea di Noord. E wega ni cuminsa 
drechi y e Indjannan ta bay ariba. 


Un mal comunicacion den e defensa di Unistars ta produci 
un auto gol di Donovan Henriquez y asina Caiquetio ta bay 
ariba 1-0. E Indjannan no a ni mishi cu e bala ainda y ya nan 
tawata ganando. Cos ta complica mas ainda p’e submarino 
ora cu na di 9 minuut referee ta pita un penalty pa Caiquetio. 
Emigen de Cuba, e Cacique mayor mes ta sali for di den 
defensa pa cobra e penalty aki, y sin problema ta pone e 
bala den net pa manda Caiquetio ariba 2-0. 


Na di 18 minuut Caiquetio ta bolbe score pa medio di Medwin 
Werleman pa haci e wega 3-0. Prome cu 20 minuut ya e 
Indjannan tawata tin un bentaha comodo di 3-0. E wega 
tawata mustra den direccion di un goleada pero e subma- 
rino ta stabilisa y ta cuminsa domina y pone presion riba e 
gol di Caiquetio. 


Manera di dos tempo a cuminsa na di 48 minuut Albert Roy 
Francis “Killer” ta corta bentaha pa haci wega 3-1. Esaki 
a hisa e moral di e team di Pos Chiquito y a nan a cuminsa 
bira mas agresivo den atake, pero e anochi aki e palo di gol 
tawata tin uniform di Caiquetio bisti. 


Un total di 3 bala ta dal den tubo scapando e Indjannan y 
nengando e submarino di corta bentaha. Mester menciona 
cu e wega aki tawata uno hopi fisico. Un total di 10 carchi 
geel a wordo reparti e anochi aki y un carchi cora. Caiquetio 
ta batisa su uniform nobo cu un Victoria y ta pone un fin na 
un racha di 2 wega perdi. E Indjannan ta yega 9 punto, pero 
asina mes ta keda claba na di 5 luga tras di Rooi Afo y e Hulk 
nan di Bubali. 


Pa Unistars esaki ta nan di dos derota sigui, pero asina 
mes ta keda mantene e di dos luga cu 15 punto. Cu e 
victoria dialuna anochi di e Hulknan di Bubali riba Atlantico 
Deportivo, e team di Noord ta yega 12 punto y ta yega cerca 
di e submarino Blauw. Contrario na grupo B caminda basta 
cos ta defini caba, e grupo A ainda tin hopi cos pa pasa 
prome cu por bisa ken ta den e prome 3 nan. 


E siguiente wega di Unistars ta dialuna 22 di april pa 7or 
di anochi contra e benjaminnan di Atlantico Deportivo y e 
Indjannan di Caiquetio ta mira accion atrobe diadomingo 
21 di april pa 8or di anochi contra e puntero nan di e grupo, 
e soldaatnan di Sabana Liber, SC United. Yega e weekend 
aki na Compleho Deportivo Frans Figaroa pa apoya bo team 
faborito. 


Futbol Copa Honor Plata 


Caiquetio ta propina Unistars su di dos derota sigui 

E tension ta subiendo mientras e edicion di 


2024 di 12 Hours di Aruba ta acercando. Riba 
diasabra 20 di april, participantenan entusi- 
asma di entre otro Aruba, Curaçao, Bonaire 
y Hulanda ta reuni na Sero Cristal pa un di 
e eventonan mas emocionante den e region. 
Cu un mescla di adrenalina, team spirit y 
pa un bon causa, e evento internacional aki 
organisa pa FX Hubada ta promente pa ta un 
espectaculo cu ningun hende kier perde. 


E evento ta cuminsa riba diabierna 19 di april 
cu e Strider Competition na 18:00or, unda e 
coredonan mas hoben ta haya e oportunidad 
pa mustra nan habilidad riba un pista adapta. 
Mas laat na anochi, durante e inscripcion di e 
teamnan, tambe e capitan di team y boluntar- 
ionan ta haya informacion durante un briefing 
di siguridad. 


Riba diasabra 20 di april e evento ta bayendo 
na velocidad pleno cu e prome edicion di e 
Kids Mountain Bike Race, cu ta cuminsa na 
07:30or. Muchanan entre 5 y 13 aña lo lucha 
den dos categoria di edad riba un pista 
specialmente diseña, posibel gracias na 
Tri-Bike Aruba. 


Na 12:00or merdia, e climax di e dia ta 
cuminsa, e 12 Hours di Aruba. Mas cu 50 team 
lo tuma e reto pa un periodo di doce ora riba 
e pista, reparti den team di homber, muhe y 
mixto. E pista ta traha cu cuido pa brinda un 
experiencia espectacular pa tur e participan- 
tenan. 


12 Hours di Aruba ta bolbe na 2024! 


E evento no ta solamente caracterisa pa prestacion deportivo, pero tambe 
pa entretenimento musical. For di 19:00 te cu 23:00or, e banda HAERFEN 
lo entretene e publico, mientras cu DJ Ayrton Anthony, DJ Armando, DJ 
Roger Dutch y DJ Dillon ta pone e ambiente festivo. 


E 12 Hours di Aruba ta wordo sosteni pa Heineken 0.0 como patroci- 
nado principal, cu danki na otro patrocinadonan manera AFAS, Flora, ITP 
Caribbean, Aeropuerto di Aruba, Caribbean Fasteners, Karcher, Superfood 
Plaza, Gatorade, Eurokitchen, CICC, Fx SportsCycling Team, Ennia, Kloes 
Kock & Partners, Keller Williams Aruba, Cool FM, Fresh FM, Divi, Cruz Roja 
Aruba, High Performance, Zen Design y Scaff Pro. 


Pa mas informacion tocante e 12 Hours di Aruba, por bishita nos pagina 
di Facebook ‘12 Hours di Aruba’ of nos pagina di Instagram ‘12hoursofa- 
ruba.’ No perde e experiencia inolvidabel aki! 

AMBIENTE deportivo y bon vibracion ta loke 
cu e comunidad di IPA y su invitadonan a trece 
den Veld di Britannia. 


Departamento Bureau Voorlichting en Sociale 
Activiteiten (BUVOS) di Instituto Pedagogico 
Arubano (IPA) a organisa un actividad social 
pa su studiantenan y personal. 


Locual cu a haci e actividad aki extra special 
ta cu tur maestro den veld cu ta yuda guia 
nos studiantenan tabata invita pa pasa un 
rato ameno cu e comunidad di IPA. Di e forma 
aki nos a gradici nan primeramente p’e guia 
y dedicacion na nos studiantenan. Tambe p’e 
amor incondicional cu nan tin pa nan profe- 
sion. 


E actividad tabata den forma di un torneo 
di kickball cu e tema ‘Kick the stress away’. 
Un tema cu ta recorda nos, cu nos tin di crea 
momento pa ‘distress’ p’asina nos hiba un 
bida saludabel y duradero. 


E ekiponan a bataya fuerte contra otro y e 
fanaticadanan tabata ‘all out’ cu nan team. 


E resultado final ta lo siguiente: 
Prome luga: ekipo Pink Strikers 
Segundo luga: ekipo The Blue(s) Brothers 
and Sisters 
Tercer luga: ekipo Yellow Ballers 


Nos studiante y docentenan ta conoci pa 
personanan cu ta creativo. Palabra di pabien 
ta bay na e ekipo The Blue(s) Brothers and 
Sisters cu a luci espectacular den nan uniform. 
Boso creatividad y entusiasmo a laga e evento 
haya un briyo extra. 


E actividad aki seguramente no tabata posibel 
sin cooperacion di diferente sponsor cu a kere 
den e evento aki y cu a yuda IPA sin pensa dos 
biaha. Nan ta: Subway, Chanti’s y Domino’s 
Pizza. 


Comunidad di IPA no tin palabra pa gradici 
boso pa boso aporte. Masha danki di curason. 


Kick the stress away! 


IPA su actividad social tawata un exito total 

DEN un sorprendente cambio di e even- 
tonan, e speransa di Premier League 
den Champions League a disparce ora 
tanto Arsenal como Manchester City a 
sucumbi na e perdida den kwart final. 
Real Madrid y Bayern Munich a sali 
victorioso, seyando nan puesto den 
semifinal hunto cu Borussia Dortmund 
y Paris Saint-Germain, sin laga repre- 
sentacion Ingles den e buskeda di 
gloria Europeo. 


Manchester City, campeon defensor, a 
enfrenta un bataya dificil contra Real 
Madrid. A pesar di esfuersonan di Kevin 
de Bruyne pa nivela e score, nan soño 
a keda kibra den e tanda di penalty, 
finalmente cayendo dilanti e 14 biaha 
campeon di Europa. Mientrastanto 
e speransa di Arsenal a keda frustra 
pa Bayern Munich, cu a probecha di 
e bentaha di wega na cas pa sigura e 
victoria. 


E gol di Real Madrid contra Manchester 
City a marca e tono di nan triunfo, 
lagando e gigantenan Ingles luchando 
pa recupera. Bayern Munich tambe a 
probecha di e oportunidadnan perdi di 
Arsenal pa logra e victoria, mustrando 
nan dominio na cas. 


Cu e powerhousenan di Premier League 
for di competencia, e semifinalnan ta 
priminti enfrentamento interesante 
y narativa apasionante. Real Madrid 
ta busca pa agrega un di diescinco 
corona na su legado ilustre, mientras 
Bayern Munich ta busca redempcion 
despues di un temporada domestico 
desafiante. Kylian Mbappé ta lidera e 
cargo pa Paris Saint-Germain, aspi- 
rando e prome titulo Europeo di e club 
di su ciudad natal prome cu su salida 
anticipa. 


Segun cu competencia ta intensifica, 


Real Madrid y Bayern Munich ta 
aplasta e gigantenan di Premier League 


fanaticonan ta anticipa ansiosamente e duelo entre e titannan di Futbol, Bayern 
Munich y Real Madrid, cu tin un historia grandi den Liga di Campeonnan. Mientras 
tanto, Dortmund y PSG ta competi pa nan oportunidad pa logra gloria, preparando 
e scenario pa un enfrentamento emocionante den semifinal. 


Mientras cu e ausencia di representacion Ingles por ta un sorpresa, e semifi- 
nalnan ta priminti di ofrece enfrentamento captivante y momentonan inolvidabel 
na caminda p’e final di Champions League. 

CAITLIN Clark, e strea di basketball femenino, ta na punto 
di sigura un acuerdo innovativo di sponsoring cu Nike cu 
ta inclui creacion di su propio sapato caracteristico. Segun 
reportahe di Shams Charania di The Athletic, e acuerdo lo 
tin un balor di ocho cifra, marcando un paso significativo 
den Clark su carera. 


Mientras cu no a revela detaye financiero specifico, e acuerdo 
reporta cu Nike ta supera Clark su contract di Rookie den 
WNBA cu Indiana Fever, cu ta balora na $338,056 pa cuatro 
aña. Como nobato, Clark ta programa pa gana un salario 
basico di $76,535, cual ta e salario negosha y determina 
colectivamente pa tur nobato den WNBA. 
Clark su potencial pa sigura un acuerdo di sponsoring asina 


lucrativo ta debi na su ascenso meteórico den e mundo di 
basketball. Como hungado destaca na Universidad di Iowa, 
el a ricibi elogio pa su talento excepcional, cu a hiba su ekipo 
na weganan consecutivo di campeonato nacional y a bira e 
scorer di basketball universitario di mas halto di tur tempo. 


Su exito den cancha a resulta den reconocemento pafo di 
e cancha, mirando e record den rating genera p’e weganan 
televisa den cual ta figur’e. E draft di WNBA, unda Clark a 
ser selecta como e seleccion number 1 pa The Fever, a solid- 
ifica ainda mas su status como atleta comercial cu un poten- 
cial inmenso. 


E guera di oferta cu a wordo raporta entre e marcanan di 
paña deportivo principal, incluyendo Adidas y Under Armour, 
ta enfatisa e balor atribui n’e sosten di Clark. A pesar di ofer- 
tanan competitivo, Clark ta parse di ta kedando cla pa alinia 
cu Nike, un decision supuestamente influencia pa super 
strea di NBA Stephen Curry, cu tabata envolvi den e proceso 
di negociacion. 


Ademas di Nike, Clark ya tin acuerdo di sponsoring cu 
marcanan prominente manera Panini, Gatorade y State 
Farm. E asociacionnan aki, hunto cu su acuerdo inminente 
cu Nike, ta señala un futuro lucrativo p’e talentoso atleta 
hoben tanto paden como pafo di e cancha di basket. 


Mientras Clark ta preparando pa embarca den su carera 
profesional di basketball den WNBA, su acuerdo di spon- 
soring anticipa cu Nike ta representa un paso significativo y 
ta enfatisa su status como un di e talentonan mas promet- 
edor den e deporte. 


Caitlin Clark cerando acuerdo lucrativo cu Nike pa sapato exclusivo 

E ex-strea di futbol Brasilero Romario, reconoci pa su ilustre 
carera cu ta inclui gana e Copa mundial di 1994, a bolbe 
sorprendentemente riba tereno di wega na edad di 58 aña. 
Romario, kende actualmente ta sirbi como presidente di 
America Football Club cu cede na Rio de Janeiro, a registra 
pa hunga den e club hunto cu su yiu, Romarinho. 


A pesar di su edad avansa, Romario a expresa su deseo di 
participa den weganan selecta hunto cu su yiu, mustrando 
su pasion duradero p’e deporte. Aunke el a aclara cu e no lo 
competi den e weganan di liga, su decision a capta atencion 
di fanaticonan di futbol rond mundo. 


Romario su carera legendario a cuminsa na 1985 ora el a 
cuminsa hunga na Vasco de Gama, marcando e comienso 
di un carera remarcabel den futbol. El a disfruta di tempo- 
radanan exitoso den clubnan di renombre manera PSV na 
Hulanda y Barcelona na Spaña, unda su talento excep- 
cional y su habilidad pa marca gol a gana un reconocimento 
general. 


Ora el a retira for di futbol profesional na 2009, Romario a 
colga su sapatonan despues di un carera di hopi elogio y 
logro. Ta bon pa menciona cu el a hunga su ultimo partido 
cu America FC, e mesun club unda tambe su tata, Edevair, a 
hunga. 


Despues di su retiro for di e competencia activo, Romario 
a drenta politica y a wordo eligi como senador pa Rio de 
Janeiro na 2014, cual a suma na su carera di logro. 
Durante su carera, Romario a mustra su habilidad di score, 
anotando e cantidad impresionante di 55 gol den 70 apari- 
cion cu e seleccion Brasilero. Su actuacion destaca durante 
Copa Mundial di 1994, unda el a hunga un rol fundamental 
den e triunfo di Brasil, el a gana e prestigioso premio di 
Hungado di AÑA di FIFA. 


Awor, mientras cu e ta preparando pa bolbe campo hunto 
cu su yiu Romarinho, e regreso di Romario ta simbolisa su 
amor duradero pa wega y ta sirbi como testimonio di su 
legado duradero den futbol Brasilero. 


Pa hunga hunto cu su yiu 


E leyenda di futbol Brasilero 
Romario ta bolbe cancha cu 58 aña 

FARANDULA 


Fanaticonan di Taylor Swift emociona cu lek 
di su album’ ‘Tortured Poets Department’’ 


FANATICONAN di Taylor Swift, conoci como ‘Swifties’, a 
yena cu emocion y un toke di frenesia pa presunto lekmento 
di nan siguiente album, “The Tortured Poets Department”, 
programa pa sali awe diabierna. Rumornan ta, cu ta trata 
di fragmentonan di e album. E filtracionnan aki, supuesta- 
mente via un link di Google Drive. y ta contene 17 track, 
a dividi fanaticonan tocante nan autenticidad, y algun ta 
specula cu nan por a wordo genera door di AI. Sinembargo, 
hopi Swifties leal ta urgi otro pa respeta e trabou di Taylor 
y evita di divulga e filtracionnan. E titulo di e album, revela 
door di Swift mes na Grammy Awards 2024, ta parce di ta 
referi na su ex, Joe Alwyn, y n’e texto grupal di su amigonan, 
“The Tortured Man Club.”cu pista criptico y avance lansa 
riba un instalacion di Spotify na Los Angeles, E anticipacion 
pa e di diesun album di Swift ta na su punto mas halto di tur 
tempo. 


“Cien años de soledad”: 
Prome trailer di e serie di Netflix basa 
riba e nvela di Gabriel García Márquez 


NETFLIX ta dunando bida 
na e obra maestro di Gabriel 
García Márquez, “Cien años 
de soledad”, cu un serie di 16 
episodio. Despues di cinco aña 
di 
anticipacion, 
fanaticonan 
finalmente por mira e magia 
den e trailer nobo. 
Dirigi pa Laura Mora y Alex 


García López, e serie ta priminti di capta e esencia di e novela 
icono di García Márquez, danki na su filmacion completo na 
Spaño y ta tuma luga na Colombia, cu apoyo di e famia di e 
autor. 
E trailer ta tenta fanaticonan cu e bos di Aureliano Babilonia, 
interpreta pa Claudio Cataño, desentrañando e misterionan 
di e diario di Melquiades. For di eynan nos ta wordo trans- 
porta pa Macondo, presenciando e biahe di José Arcadio 
Buendía y Úrsula Iguarán. 
Cu un elenco strea cu ta inclui Marco González, Susana 
Morales y Moreno Borja, e adaptacion aki ta destina pa ta un 
biahe magico door di generacionnan marca pa amor, locura 
y e maldicion inminente di cien aña di soledad. 


Osmel Sousa ta uni cu Miss Universo 
como consehero presidensial 


DEN un movecion deslumbrante, Osmel Sousa, conocí cu 
cariño como e “zar di beyesa”, a presenta su ultimo papel 
den e e Organisacion Miss Universo. Riba Instagram, Sousa 
a comparti hopi emociona, su nombramento como Asesor di 
e Presidente pa e prestigioso concurso. 
Cu un carera, consistiendo di mas cu tres decada, Sousa 
su experiencia riba tereno di competencia di beyesa no 
tin paralelo. Reconoci pa su mandato como Presidente di 
e Organisacion Miss Venezuela, unda el a orkesta e triunfo 
di e beyesa Venezolano riba e escenario mundial, Sousa ta 
aporta un gran experiencia den su cargo nobo. 
Su carera for di e timon di Miss Venezuela pa su puesto actual 
di acesor na Miss Universo a ser ricibi cu entusiasmo tanto 
pa fanaticonan como pa expertonan di e industria. Cu Sousa 
su talento pa glamour y su wowo pa perfeccion, e competi- 
donan por spera nada menos cu un guia espectacular mien- 
tras nan ta prepara pa bria riba escenario di Miss Universo. 


>> 

Pañanan di prinses Diana exhibi prome subasta 


NA Hong Kong, varios di e 
pañanan di prinses Diana lo 
keda exhibi den e proximo 
simannan. Esaki ta inclui un 
set geel cu e princesa a bisti na 
1989 durante un biahe pa e ex 
colonia Britanico. 
E set aki ta un di e articulonan 
cu ‘Julien’s Auctions’ lo bende 
na subasta riba 27 di juni. E ganashi di e set geel aki, di 
e diseñador Catherine Walker ta ser estimá entre $30,000 
pa $50,000. Asina mes esaki ta menos cu un paña blauw 
sin tirante y un paña di anochi diseña pa Victor Edelstein. 
Pa tur dos paña, e ganashi ta ser estimá entre $200.000 y 
$400.000. Ademas di e paña, e ta inclui acesorio manera 
cartera, sapato y sombre. 
E coleccion por wordo mira durante un total di diesdos dia 
den un centro comercial na Hong Kong. Despues di Hong 
Kong, e pañanan lo ser exhibi na Irlanda. 


Quentin Tarantino lo no haci ‘The Movie 
Critic’ mas como su ultimo pelicula 


E di dies y ultimo pelicula di Quentin Tarantino, “The Movie 
Critic”, ta tuma un turno inespera ora e director ta opta pa 
primi e boton di reinicio. Originalmente programa pa wordo 
protagonista pa Brad Pitt den su rol di Cliff Booth di “once 
upon a time in Hollywood”, e proyecto, cu ta tuma luga na 
California na 1977, a keda archiva, resultando den conster- 
nacion cerca fanaticonan ansioso. A pesar di e preparacion 
inicial, incluyendo un filmacion na California, e cambio di 
opinion di Tarantino a laga e futuro di e pelicula den incer- 
tidumbre. Conoci pa su compromiso di bandona e indu- 
stria riba un nivel halto, e decision di Tarantino ta refleha su 
dedicacion na preserva su filmografía stima. Mientras “The 
Movie Critic” por ta ‘on hold’, entusiastanan di Tarantino 
ainda por anticipa futuro aventuranan creativo di e director 


icono, incluyendo posibel incursionnan den serie limita, obra 
teatral y novela. 


E ultimo campaña di marketing 
di A24 pa su pelicula “Civil War” a 
causa hopi controversia! 


MIENTRAS cu e posternan epico cu ta presenta escenanan 
post-apocaliptico den ciudadnan icono di Merca ta parce 
asombroso, tin un trampa: niun di e escenanan aki ta real- 
mente den e pelicula! Algun fanatico ta grawata nan cabes, 
puntrando si nan a wordo bendi un fantasia en bes di un 
oferta real. Pa tira mas palo den candela, e imagennan a 
ser genera pa AI, generando algun detaye troci y contra- 
tiempo geografico. Pero no tene miedo! Un fuente cercano 
n’e pelicula ta sigura nos cu e imagennan aki ta solamente 
un forma creativo pa explora e posibel scenarionan di e 
pelicula. A pesar di e rumor, “Civil War” ta batiendo record 
na box office, demostrando cu hasta controversia no por 
stop un exito di box office! 


Ashanti aa Anuncia cu e ta na estado 
y ta comprometi cu Nelly 


ASHANTI y Nelly ta agregando un capitulo nobo na nan 
historia di amor cu un pakete di goso na caminda! Despues 
di reanuda nan relacion romantico na 2023, e pareha a 
anuncia nan compromiso hunto cu Ashanti su embaraso. E 
cantante a comparti e noticia emocionante aki via un video di 
Instagram, insinuando e trayecto di nuebe luna nan dilanti. 
Esaki lo bira e prome yiu di Ashanti y di cinco pa Nelly, famia 
ta crece! 

DURANTE e mandatario su disertacion den parlamento 
diamars ultimo, Minister Croes a elabora extensamente riba 
e adelanto y mehoracion cu DIMAS a bin ta conociendo. 


DIMAS: 
A pesar di a acepta cu ainda DIMAS no ta unda cu e mester 
ta, DIMAS a bin ta conoce un adelanto y mehoracion alen- 
tador. Y pa esaki e ta reconoce y gradici tur trahado di DIMAS 
sin excepcion. 


Minister Glenbert Croes a entrega un reportahe amplio na 
Parlamento den cual a keda demostra cu cifra y datos, con 
e servicio y proceso di tur servicio na DIMAS a bin ta meho- 
rando, cual reportahe nos ta comparti cu pueblo di Aruba. 


Minister Glenbert Croes ta e unico mandatario cu despues di 
16 pa 18 aña, kier pa DRH y IND Hulanda reorganisa DIMAS 
contrario na AVP cu pa 8 aña largo a uza DIMAS pa negoshi 
di permiso. 


INTEGRACION: 
Un Aruba cu su turismo floreciente mester di su departa- 
mentonan funcionando optimalmente pa no obstaculisa ni 
tranca desaroyo economico di nos Pais. 


Pero cu asombro Minister Glenbert Croes a tuma nota con 
e dos ex ministernan esta Sevinger y Lopez Tromp, condena 
pa negoshi di tereno y mrs real estate, awe kier crea duda 
den integridad di su persona. Pero p’e mandatario esaki ta 
comproba cu su maneho ta dunando resultado. 


Cifra di desempleo nunca antes bisto: 
For di 2017 cu Glenbert Croes tin e cartera di Labor, el a 
anuncia cu su maneho ta: nos yiunan di tera ta na prome 
luga. Na 2017 ora el a bira Minister di Labor el a haya 
desempleo na 8.9% (AVP). El a percura cu man firme duna 
nos yiunan di tera prioridad y danki na e maneho aki cu na 
2018 desempleo a baha na 7.3%. 


Na 2019 e tasa di desempleo a baha te na 5.2%. Si no 
tabata pa COVID cu a bati na nos porta na 2020, desempleo 
lo a sigui baha. Pues e maneho di nos yiunan di tera prome, 
a duna su fruto. Na 2021 un biaha mas Minister ta haya e 
cartera di Labor y e biaha aki combina cu Integracion. 


Na 2021 pa via di pandemia desempleo a subi te na 8.8%. 
Pero ya pa 2022 el a baha na un nivel nunca antes visto esta 
4.3%. Tur indicadornan ta duna cu e lo sigui baha den 2023. 


Desempleo durante Gobierno di AVP 
Pa compara, tempo cu AVP tabata den Gobierno, desempleo 
na 2010 tabata na 10.6% demostrando con e negoshi di 
permiso di AVP a perhudica nos yiunan di tera. 


Esaki ta demostra claramente cu e maneho di Glenbert Croes 
cu nos yiunan di tera ta na prome luga, ta dunando su fruto. 
Hasta desempleo bou di hobennan a baha. Y pa e cuponan 
di trabou cu localmente no por abastece, e mandatario ta 
percurando pa un integracion responsabel cu stranheronan 
cu ya ta na Aruba, cu a drenta Aruba legalmente, sin ante- 
cedencia penal, por yena e cuponan cu ta habri ainda. 


Minister Glenbert Croes 


Su maneho laboral y di integracion ta dunando su fruto 

DIA 16 di April 2024 a tuma luga un reunion publico yama 
pa Presidente di Parlamento pa trata maneho di admision cu 
ta cay bou di Minister Glenbert Croes. E reunion a keda pidi 
pa Fraccion di MAS y AVP. Ya na inicio di e reunion, manera 
por a spera, a bira obvio cu ta puro wega politico ta tumando 
luga y sin cu en berdad kier debati, haci pregunta of pidi 
informacion. Oportunidad concreto minister no tabata tin pa 
contesta of splica. Ya den prome tanda Fraccion di MAS a 
sali presenta un mocion di desconfiansa. Ya nan tabatin nan 
decision tuma di prome cu nan a drenta e reunion. 


Oposicion kier laga aparenta cu a dura mas cu 1 aña 
pa minister a bin duna cuenta encuanto su maneho di 
admision. Esaki sigur no ta cuadra cu realidad. Nan peti- 
cion pa reunion fecha 15 di februari 2023 a keda debidam- 
ente atendi pa Presidente di Parlamento. Mester bisa si cu 
contrario na nan peticion Presidente a yama un encuentro 
publico caminda debidamente Minister Croes a bin pa trata e 
maneho di admision dia 27 di juni 2023. Ta bon pa pueblo sa 
cu e Presidente di Parlamento tin tur derecho di dicidi si e ta 
honra un peticion di un parlamentario(nan) y tambe ki tipo 
di reunion e ta yama. Semper tabata asina y sigur e firman- 
tenan di e peticion sa esaki bon bon, mirando cu 2 di nan 
tabata Presidente di Parlamento. Echo ta cu un reunion a 
tuma luga dia 27 di juni 2023 cu e topico specifico cu ambos 
Fraccion a pidi pe, esta pa trata maneho di admision. Tambe 
nan ta cuestiona Minister Glenbert Croes cu e no a reac- 
ciona riba nan peticion pa reunion y no a bin responsabilisa. 
Otro wega mas, malinformando pueblo, pasobra e unico 
persona cu por yama un reunion publico den Parlamento ta 


Presidente di Parlamento y no un minister. 


Otro aspecto cu pueblo mester tene cuenta cu ne ta cu na 
December 2023 a trata presupuesto 2024 y na e momento 
aki tambe nos como parlamentario tin cu analisa y aproba e 
maneho di cada ministerio, dus tambe e maneho di admision. 
Mayoria di pregunta of tema di preocupacion a keda atendi 
debidamente durante e reunionnan aki. 


Mester señala tambe cu tur loke cu nan ta uza como motibo 
pa a presenta e mocion di desconfiansa dia 16 di April 2024 
contra minister tabata existi e tempo ey caba y minister a 
duna splicacion y informacion debidamente. Pakico hunga 
rol y insinua cu minister no kier duna cuenta, y cu e no ta 
transparente? Miho lo ta si bo bisa cu bo no ta di acuerdo cu 
e maneho despues di a ricibi splicacion of contestacion of cu 
esaki no tabata suficiente of satisfactorio. A keda duidelijk 
cu ta un show completo e reunion tabata accentuando un 
falta di seriedad total y sigur na ningun momento a aporta 
na mehoracion of sugerencia berdadero pa cambio. 


Parlamentario Shailiny Tromp-Lee: 


Reunion pidi pa MAS y AVP pa trata maneho di 
admision a resulta den puro show y un falta di seriedad 

WIND Creek Aruba e empresario preferi na Aruba tin e 
honor di presenta un “Job Fair” diamars, 23 di April 2024, 
for di 9:00 AM te 8:00 PM na Renaissance Convention 
Center. E feria aki tin como meta pa conecta cu personanan 
en busca di empleo y ofrece oportunidad nan nobo den e 
area hotelero cual Wind Creek Aruba ta reconoci pe. 


E “Job Fair” lo tin diferente boothnan p’asina por asisti tur 
persona, sigurando un experiencia productivo y informa- 
tivo. Lo conta cu 6 diferente booth representando diferente 
departamento cual tin e demanda di mas grandi pa empleo 
manera housekeeping, culinario, front desk/DTS, engi- 
neering, spa, casino, y Starbucks. 


Lo tin un area di educacion y desaroyo: Akinan lo ofrece 
guia riba preparacion pa un entrevista di trabou, incluyendo 
conseho di vestuario, preguntanan y contestanan cu por 
wordo spera durante un entrevista pa trabou. 


Asistencia cu resume, esta un CV: Profesionalnan lo ta 
disponibel pa yuda candidatonan den actualisacion di nan 
resume uzando programanan facil cu ta disponibel via un 
computer. 


Area dedica pa aplicacion: Akinan candidatonan por aplica 


di biaha y por pasa door di un screening immediato. 


Entrevista na sitio of por medio di un afspraak: Candidatonan 
cualifica lo tin oportunidad pa un entrevista di empleo na 
sitio of por schedule esaki p’e siguiente siman, basa riba e 
resultado di e screening inicial. 


Wind Creek Aruba ta invita comunidad en busca di un trabou 
pa bin prepara cu nan resume y documentonan necesario, 
manera un ID valido y permiso di trabou. 


Si un persona aplica durante e dia di “Job Fair”, esta diamars 
23 di April y wordo emplea di biaha y pasa e periodo di 
probation di dos luna, lo tin un chens pa gana un biahe pa 
Curaçao, incluyendo ticket di avion, estadia na Renaissance 
Wind Creek Curacao y un voucher pa cover cuminda & 
bebida. 


E “Job Fair” aki un biaha mas ta demostra e compromiso 
di Wind Creek Aruba pa sostene e comunidad local door 
di ofrece oportunidadnan di trabou na Wind Creek Aruba. 
Pasa libremente y explora oportunidadnan interesante pa 
un carera exitoso cu Wind Creek Aruba 
Pa mas informacion por bishita nos pagina di Facebook: 
https://fb.me/e/7yi3ESYrX 


Buscando un trabou of un carera nobo? 


Wind Creek Aruba ta warda bo na nan ‘Job Fair’ 

MANERA a wordo menciona na varios ocasion, un di e prio- 
ridadnan di Gabinete Wever-Croes ta pa trece stabilidad y 
progreso den San Nicolas. Pa por logra yega na cumpli cu 
e deseo di esnan cu ta biba eynan, Prome Minister Evelyn 
Wever-Croes ta reuni regularmente cu San Nicolas Business 
Association (SBNA), p’asina haya un idea di kico ta loke en 
berdad e bario di San Nicolas ta desea. 


E ultimo reunion cu Prome Minister tabata tin cu SNBA 
tabata siman pasa, na unda el a sinta cu presidente di SNBA, 
señor Errol de Freitas pa combersa riba varios tema impor- 
tante cu tin andando pa San Nicolas. Durante e reunion a 
cubri e tema di e desaroyo den caya grandi di San Nicolas, e 
trabounan di embeyecemento cu DOW lo cuminsa pronto cu 
nan, y e status di hotel Secrets. 


Tambe a toca e tema di insiguridad den trafico na Seroe 
Colorado, caminda hendenan ta core auto iresponsabel, 


causando varios accidente cu den pasado hasta a cobra bida 
di varios ciudadano. Esaki ta un tema hopi importante cu ya 
caba tin atencion di Minister di Husticia, cu ta trahando na 
pone “verkeersdrempel” pa purba mitiga e problema. 


“E tabata un reunion positivo, na unda a combersa riba 
tur e desaroyonan cu ta premira pa centro di San Nicolas, 
y caminda cu hunto cu SNBA lo dialoga pa yega n’e miho 
forma pa ehecuta nan. Mi lo sigui reuni riba un base continuo 
cu SNBA, p’asina hunto nos por logra cosnan grandi pa San 
Nicolas”, Prome Minister a expresa. 


Prome Minister a reuni cu San Nicolas Business Association 
Un di e prioridadnan di Gabinete 
Wever-Croes ta pa trece 
desaroyo den San Nicolas 

DIARANSON ultimo dia 17 di april, Prome 
Minister Evelyn Wever-Croes a presencia e firma- 
mento di un contract hopi importante cu WEB a 
cera pa construi e di tres planta di Reverse Osmosis 
(purificacion di awa), e asina yama SWRO-3. 


CEO-nan di WEB Aruba y Seven Seas Water Group 
(SSWG), un proveedor multinacional di ‘Water- 
as-a-Service (WaaS) solutions’, den presencia di 
Prome Minister, a firma un acuerdo Build-Own- 
Operate-Transfer (BOOT) cu un termino di tras- 
paso di 10 aña. Seven Seas Water (Aruba) VBA lo 
construi un planta di SeaWater Reverse Osmosis 
(“SWRO”) cual lo contribui cu un minimo di 
16.500m³ di awa potabel pa dia. 


E planta nobo (SWRO-3) lo ta parti di WEB su plan 
di termino largo y su Water Road Map pa satisface 
demanda continuo di awa, manteniendo sumin- 
istro confiabel. E planta nobo lo reemplasa e actual 
facilidad temporal di produccion di awa. E planta 
nobo lo wordo construi riba tereno existente di 
WEB y ta planea pa cuminsa opera na mita di 
2026. E proyecto aki ta representa un logro grandi 
pa WEB y pa Aruba ya cu esaki lo optimalisa signif- 
icantemente WEB su capacidad di produccion di 
awa sigurando cu por satisface e demanda di awa 
di bebe di calidad na nos ciudadanonan y bishi- 
tantenan. 


Por yega na baha e prijs di awa mirando cu e planta 
nobo lo depende menos di e heavy fuel oil. Prome 
Minister a enfatisa cu e proyecto aki lo hiba Aruba 
den un direccion mas sostenibel y por garantisa 
suficiente awa pa nos isla. Esaki lo aumenta e 
confiansa den e planta y tambe por yega na baha 
e prijs di awa mirando cu e planta nobo lo depende 
menos di e heavy fuel oil cual tin un costo halto. 


“Den nomber di Gobierno di Aruba mi ta felicita 
tur esnan cu a logra esaki. Danki na tur cu a haci 
e vision aki un realidad. Manera mi a bisa nan 
cu e firmamento aki, no solamente ta pensa den 
presente, sino e ta un enfoke riba futuro di nos 
yiunan y nan yiunan. Cu proyectonan asina nos por 
garantisa cu semper nos lo tin awa di bon calidad, 
awa pagabel y cu por confia riba dje. Un pabien na 
WEB”, Prome minister a expresa. 


WEB Aruba y Seven Seas Water Group a firma 
un acuerdo pa construi e di tres planta SWRO-3 

ARUBA Bank a patrocina Fundacion Lead by Design den 
nan tayer pa yuda hobennan desaroya como individuonan 
cu ta capaz di prospera den tur aspecto di nan bida. 


Durante e tayer dirigi na hobennan entre 16 y 18 aña di 
edad, un grupo di maximo 20 hoben a bin hunto pa participa 
den un programa di 14 sesion. 
E sesionnan a cubri topiconan manera salud fisico, biene- 


star emocional, conexionnan social, crecemento academico 
y intelectual, bienestar financiero como tambe carera & 
entrepreneurship. 


Un bunita iniciativa di Fundacion Lead by Design cu alabes 
ta aporta na Aruba Bank su pilarnan strategico “We Care” y 
“We Build”. 


Aruba Bank a uniforma tur participante cu a 
forma parti di e tayer di Fundacion Lead by Design 

CU gran orguyo Minister Geoffrey Wever tabata presente 
na e clausura exitoso di e di dos (2) edicion di Arubaverse 
- Arubaverse 2.0. Esaki ta un iniciativa lidera pa Exprodesk 
di DEACI, cu a tuma luga den e curason di San Nicolas, na 
The Hub. E serie di tayer a logra captura y mantene un nivel 
di interes impresionante entre e participantenan pa ful e 
temporada. Esaki ta resalta e sed di conocemento den e 
topiconan di adoptacion di tecnologia digital y financiero. 


Conocemento ta iguala “empowerment”, y p’esey despues 
di e prome edicion exitoso di Arubaverse na Oranjestad, a 
dicidi di organisa tur e tayernan di Arubaverse 2.0 na San 
Nicolas pa ta mas accesibel pa personanan pariba di brug 
tambe cera conoci cu tur e ultimo desaroyonan digital y 
economico. 


Minister Wever a reafirma e balor di iniciativanan educa- 
tivo den promove desaroyo personal y profesional pa un 
desaroyo economico saludabel y sostenibel, y ta contento 
cu por a host e tayernan na San Nicolas como un esfuerso 
“on-going” pa plania y ehecuta revitalisacion den e ciudad 
cultural. 


Arubaverse su serienan di tayer no ta solamente pa educa, 
pero tambe inspira un dialogo productivo rond di e oportun- 
idadnan y retonan den e mundo digital moderno. E interes 
y entusiasmo demostra pa e participantenan ta un refleho 
di e importancia di educa y desaroya e comunidad su abili- 
dadnan y conocemento, brindando hermentnan critico pa 
navega e mercadonan financiero global. 


Minister Geoffrey Wever ta aplaudi e colaboracion cu a 
contribui na un ambiente dinamico y interactivo. Un danki 
na Sra. Sharon Meijer di Exprodesk (DEACI) y tambe na 
Sr. Bruce Harms di Full Stack Foundation kende a modera 
e serie tayernan, cual a cubri topiconan manera Artificial 
Intelligence, Cryptocurrecy, Blockchain, User Experience 
(UX), Innovation, Machine Learning, Web 3.0 y mas. 


Minister Geoffrey Wever ta remarca “e entusiasmo cu nos 
a mira ta un indicacion claro cu nos ta moviendo den direc- 
cion corecto”, mencionando cu “San Nicolas no solamente 
a host e evento, pero tambe a demostra di por bira un pilar 
di fortaleza y progreso economico, den e rumbo pa un futuro 
mas sabi, informa y capacita pa nos isla.” 


Minister Geoffrey Wever presente na clausura 
exitoso di Arubaverse 2.0 na San Nicolas 

DIABIERNA awor, dia 19 di april, lo 
estrena e ultimo documentario largo 
metrahe di Rebecca Roos na Cas di 
Cultura. Den e documentario “I CAN’T 
BE MOE” ta sigui e persona Alice Van 
Romondt cu den e mundo di arte na 
Aruba, pero tambe den henter Caribe 
Hulandes, ta un persona hopi influ- 
encial. E mes no ta artista pero e ta 
inspira y encurasha hopi persona 
masha diverso pa sigui cu proyec- 
tonan di literatura, musica, arte plas- 
tico, teatro y kico cu ta, cu ta cay bao 
di arte of proyectonan social. 


E documentario aki a forma parti 
di e di 10 edicion di e prestigioso 
Curaçao International Film Festival. 
Cas di Cultura ta considera e “Aruba 
Première” un honor grandi, mirando 
e gran sosten cu Alice van Romondt 
semper a brinda na e teatro y plata- 
forma cultural. 
Segun Lotte van den Heuvel, cu 
ta encarga cu e departamento di 
Programacion y Educacion na Cas di 
Cultura; “Alice merece e atencion aki 
y hopi mas, e ta un persona cu a haci 
asina hopi pa nos y pa e mundo artis- 
tico y cultura di Aruba”. 


Prome cu e estreno lo tin e oportunidad 
unico pa wak un exposicion di un parti 
di Alice su coleccion priva di arte den e 
sala di expo di Cas di Cultura for di 6:30 
PM na unda e “filmmaker y subject” mes 
lo ta presente tambe. E documentario 
mes lo cuminsa pa 8:00 PM y kaarchi 
ta disponibel na Plaza Bookshop, Van 
Dorp, Museo Arqueologico y na Cas di 
Cultura mes. 


Rebecca Roos ta conta cu original- 
mente e idea tawata pa sigui Alice pa 6 
luna, den cua tawata tin un agenda hopi 
yen di evento na Aruba y den exterior. 
Asina lo a duna un bista completo di e 


“fenomeno cu ta Alice van Romondt”. 
Pero net prome cu lo a cuminsa filma, 
COVID a dal cera mundo. Asina ta cu al 
fin al cabo mester a haci algun cambio, 
y a sigui Alice pa dos aña entre 2020 y 
2022. 


Sin e apoyo y comprension di e 
co-financiadornan UNOCA y Prins 
Bernhard Cultuur Fonds Caribisch 
Gebied, y e sponsornan Subway, AIB, 
Café the Plaza, Romar, O4IA y Lionsdive 


Beach Resort Curaçao, y co-producer 
Jonathan Vieira e documentario aki no 
lo tawata posibel. 


Aunke cu e proyecto a encontra hopi 
reto unico, Rebecca Roos a keda 
contento cu e resultado final den cua 
no unicamente ta haya un potret di un 
persona dinamico y cu ta inspira, pero 
via di dje y su actividadnan tambe di 
e industria creativo na Aruba y den 
Caribe Hulandes completo. 


Aruba Première: 


Documentario “I can’t be Moe” – Alice van Romondt 


Rebecca Roos Productions 

DESPUES di un siman di actividad, diadomingo 
ultimo a cera conoci cu e ganadonan di Mini 
World 2024 na Republica Dominicana. 


Cas Princesa Aruba tawata representa pa dos 
Reina cu tawata Xamarah Anthonij, como Mini 
Model y Samantha Romero den e categoria 
Pre-Teen. 


Na final a anuncia e ganadonan y den 35 candi- 
data den nan categoria, Aruba a demostra di ta 
bon disciplina y bon prepara cu Samantha. Como 
prome finalista di Mini World a keda Xamarah 
Anthonij. E ganado tawata representante di Peru. 


Cas Princesa Aruba ta felicita Xamarah y 
Samantha como cu nan a haci bon papel repre- 
sentando Aruba dignamente. Tambe ta gradici 
Prensa di Aruba, tur mayor, amigonan y tur cu 
a haci nan participacion posibel. Danki pa tur 
cooperacion y sosten ricibi, entre otro, na tur 
fundraising di Cas Princesa Aruba, Allan Kock, 
Verena Lian, mayornan di tur dos reina, Roberto 
Avalo y Jessica Anthonij. 


Nos a logra otro meta importante pa nos pais! 
Sigui nos riba FB of Instagram di Cas Princesa 
Aruba. 


Xamarah Anthonij ta Vi-Reina Mini Model 
World 2024 na Republica Dominicana 

COMO pais nos mester sigui concentra mas y mas na preven- 
cion. Ultimo tempo nos por a tuma nota cu atrobe ta lanta e 
deseo di sociedad pa castigonan mas pisa pa abuso di mucha. 
Castigonan cu na 2020 ya a keda aumenta. Porta esnan cu ta 
indica of pidi pa esaki a lubida of no a tuma nota di e aumen- 
tonan cu ya a tuma luga. 


Prevencion ta cuminsa na cas 
Emocionalmente castigo halto of pisa por duna nos un sentido 
di satisfaccion cu husticia a prevalece. Pero realidad ta, cu nos 
no a resolve e problema na su rais. Nos problemanan social ta 
hopi mas profundo cu nos ta pensa y dificilmente por garan- 
tisa 100% di proteccion. 


P’esey mes mi ta convenci cu tur cos ta cuminsa na cas, como 
mayor nos mester ta mas atento y alerto pa cu e comporta- 
cion y/of señalnan di nos yiu y asumi nos responsabilidad di 
percura pa bo yiu(nan) semper ta den un ambiente di sigur- 
idad. Un estudio a demostra cu 99% di casonan di abuso 
sexual di mucha ta wordo cometi door di un miembro di famia 
of un conocir (e abusado). Prevencion ta den nos propio man y 
akinan e rol di Gobierno y e profesionalnan ta minimo. 


Parlamento, Gobierno y profesionalnan a bin ta tuma hopi 
accion y pasonan den e ultimo 7 aña riba diferente tereno: 
leynan (castigonan) y proceduranan a bin na vigor of wordo 
mehora/aumenta, departamentonan a wordo institui, depar- 
tamentonan mester traha den un forma integral cu otro, dife- 
rente training y curso a wordo duna y tambe (t)a traha(ndo) 
hopi riba e tereno di prevencion, educacion y cuido di victima. 


Abuso number 1 na Aruba: negligencia di mucha! 
Mi ta sostene tur e bosnan cu ta sali pa pone un stop na abuso 
di mucha, pa nos tur sigui para hunto y pone un stop na e 
abuso number 1 di mucha na Aruba cu ta: negligencia! 


Y aki ta cada un di nos como mayor tin cu carga nos respon- 
sabilidad. No ta tarea di Gobierno of Parlamento so pa traha 
pa stop abuso di mucha. Negligencia tambe ta traumatico pa 
e mucha y ta limite den su desaroyo y ta strob’e pa ta feliz. 
Nos mester bira mas consciente di tur e consecuencianan cu 
cualkier tipo di abuso di mucha tin riba e bida completo di nos 
muchanan. 


Educacion y conscientisacion ta esencial cerca nos muchanan 
Parti esencial di prevencion mester ta educacion y empodera- 


cion di nos muchanan. Nos mester sigui educa intensivamente 
nos muchanan mas habri y dirigi tocante nan salud sexual, 
abuso di mucha y haci esakinan ‘bespreekbaar’ for di chikito 
na cas, na scol y den comunidad. Pesey mi ta sostene proyec- 
tonan escolar cu tin caba riba e tereno aki y tambe e campaña 
nacional Mi Mesun Heroe cu Gobierno a lansa na 2022. Mi 
Mesun Heroe ta un campaña nacional contra di abuso di 
mucha den forma di un serie cu 52 episodio y tambe tin dife- 
rente cancion y videoclips traha riba e topico. Un campaña pa 
empodera y conscientisa nos mucha y hobennan. 


Algun proyecto di prevencion di abuso di mucha 
Otro proyectonan cu Gobierno a bin cu nan riba e tereno di 
prevencion ta entre otro e Codigo di Proteccion cu a wordo 
aproba na 2019 y a drenta na vigor na 2021. Codigo di 
Proteccion ta un sistema di proteccion di 5 paso pa e profe- 
sionalnan (riba tereno hudicial, social, salubridad y ense- 
ñansa) aplica na momento cu tin sospecho di abuso di mucha 
di 0 te 18 aña (https://www.codigodiproteccion.com/ ). 


Tambe desde 2019 ta ofrece e training di Signs of Safety. Via 
e training aki a leid op tur persona cu ta traha cu mucha den 
e cadena social, hudicial, enseñansa y salubridad pa asina e 
persona por reconoce y bay om (tecnicanan) cu un caso di 
abuso di mucha y tambe con y unda pa raporta esaki. Alabes 
por menciona cu Gobierno a introduci Intervencion Trempan 
(DMH) cu ta un sistema cu ta brinda apoyo, sosten y guia na 
tanto e Centro di Cuido di Mucha, e mucha cu necesidad special 
como tambe e mayornan, ora ta señala un necesidad special 
cerca e muchanan, cu ta atende un Centro di Cuido di Mucha. 


Esakinan sigur ta ehempelnan cu Gobierno ta tuma e pasonan 
necesario pa traha riba prevencion di abuso di mucha. Pero 
tambe mester subraya cu a percura tambe cu si abuso a tuma 
luga e cuido di e victima bay mas miho posibel, pa entre otro 
e investigacion ta mas completo posibel (por ehempel raporta 
corectamente, compila pruebanan na tempo y segun proce- 
dura, interoga haciendo e preguntanan corecto) pa asina 
hues por castiga e abusado cu un sentencia mas pisa. Cu otro 
palabra simultaneamente a bin ta traha riba diferente tereno 
y aspecto. 


Abuso di mucha ta un problema cu hunto nos tin cu soluciona. 
E ta cuminsa cu responsabilidad, ta keda na cada un di nos pa 
asumi nos responsabilidad y haci tur loke ta necesario pa para 
y preveni abuso di mucha. 


Parlamentario Shailiny Tromp-Lee: 


Abuso di mucha ta un problema cu hunto nos tin 
cu soluciona y traha riba prevencion ta esencial 

Sinceramente, Pastor Marcel Balootje 


Fortaleza pa Famia 


LOCUAL un hende permiti drenta su mente ta domina y 
determina su bida. 


*Tin hopi relacion (noviazgo) ta colga na un hilo pa motibo 
di desconfiansa y mal pensamento. 


*Cuanto matrimonio no ta den kibra pa motibo di mal 
pensamento y desconfiansa. 


*Cuanto hende su trabao no ta na peliger pa motibo di 
desconfiansa y mal pensamento. 


*Cuanto hende no a perde nan puesto den cualkier organ- 
isacion pa motibo di desconfiansa, 


*Hopi hende ta keda sin haya trabao pa motibo di nan 
propio mal pensamento y desconfiansa. 


*Cuanto hende no a bandona nan famia (esposa y yiunan) 
pa motibo di desconfiansa y mal pensamento. 


E enemigo di nos alma cual ta e diabel ta e campeon di 
trece mal pensamento, y desconfiansa den tur relacion, 
sea ta matrimonial, spiritual, famia, laboral, etc, pasobra e 
ta enemigo di union. 


E palabra di Dios ta splica nos hopi cla den Filipensenan 
4:8 bisando: Finalmente, rumannan, tur loke ta berdadero, 
tur loke ta honorabel, tur loke ta husto, tur loke ta puro, tur 
loke ta bunita, tur loke ta di bon fama, si tin algun virtud, 
y si tin algo digno di alabansa, laga esakinan ocupa boso 
mente. 


No ta pornada e palabra di Dios ta siña nos y recorda, nos, 
pasobra den Romanonan 12:2 e palabra di Dios ta bisa: No 
sea conforme e mundo aki, ma sea transforma pa medio di 
e renobamento di boso mente, pa boso por comproba kico 
ta e bon, y agradabel y perfecto boluntad di Dios. 
Cu hopi tristesa nos por mira hende cu no kier reconoce 
Dios, ta permiti e enemigo horta nan identidad, trastorna 
nan bida, produci humildad y felicidad falso y asina 
mantene nan den mundo di scuridad. 


Tin cierto cosnan cu hende ta papia tur dia manera: Mester 
droga, mester bebe, mester ta riba paranda cual hopi biaha 
no ta bay bon cu nan salud, ni trabao, tampoco famia, pero 
esey ta e pensamento cu ta biba den nan mente. 
Tur pensamento malo y desconfiansa ta trece stress, y 


depresion, ta causa di violencia, rabia y odio. Salud mental 
ta depende hopi di pensamento di hende, pasobra locual 
ta goberna bo mente ta dirigi bo bida. 


Ta masha importante, y hende mester ta masha cauteloso, 
cerca ken nan ta tuma conseho. Specialmente den asunto 
nan di bruheria y miramento di carta, pasobra semper e 
prome conseho cu ta sali na esun negativo, den cual bo ta 
scucha un hende ta haci bo daño, of bo pareha ta gaña bo 
y riba esey desconfiansa ta cuminsa, y division ta drenta 
famia. 


Sabiduria di Dios ta siña nos pa pone cos den oracion, 
specialmente ora nos tur ta na altura cu e enemigo ta 
contra famia y matrimonio, pa nos ta cuidadoso cu nos 
pensamento y evita desconfiansa, pasobra asina nos mes 
ta herida otro sin tin mester y cada herida den famia ta un 
porta habri pa e enemigo. 


Laga nos no lubida locual e palabra di Dios ta siña nos: 
Pasobra e armanan cu nos ta bataya cu ne, no ta carnal, ma 
poderoso den Dios, pa basha e fortinan abao, y pa destrui 
speculacion y tur arogancia cu ta wordo lanta contra e 
conocemento di Dios, hibando den cautiverio tur pensa- 
mento, pa haci nan obedecido na Cristo (2 Corintionan 
10:4-5). 


Cada biaha ora un pensamento crusa den nos mente, laga 
nos wak bon si locual cu nos ta pensa ta den boluntad di 
Dios, pasobra tur locual ta adulterio, inmoralidad, malisia 
y abominiacion ta presenta como un pensamento, y ta 
depende si nos ta acepte, of ta rechase den nomber di 
Cristo Hesus. 


Desconfiansa y mal pensamento ta daña tur relacion 

E siman aki a tuma na un manera impresionante despedida 
di Ben King, door di su famia, fellow K’ di Kiwanis Club of 
Palm Beach, miembronan di e directiva di Neptali Henriquez 
Park, amigonan, ex-coleganan, bisiñanan y conocirnan. 


Na 1992 Ben King, conoci como Ben Vocking te na 2004, 
a muda di Hulanda pa Aruba cu su famia riba peticion di 
gobierno di Aruba (na Hulanda) den cuadro di ‘technische 
bijstand’ pa e prizon nobo, esta KIA. 


E la bin como consehero y dentro di tres luna e la keda 
nombra como director suplente. Aki e la traha cu ‘cuerpo 
y alma’ pa realisa e reorganisacion. Despues di 10 aña 
manehando KIA, el a haya oportunidad pa traha na Directie 
Openbare Orde en Veiligheid pa traha riba e tereno huridico 
di e sistema penitenciario. Lamentablemente, den su ultimo 
simannan di trabou na KIA, Ben a ser agredi pa un detenido 
ora e la bay participa un castigo n’e detenido. Ben a ser 
maltrata gravemente y a bay para te den Cuido Intensivo. 


Despues di seis luna Ben a recupera suficiente p’e por 
a cuminsa traha bek. E procurador general di Ministerio 
Publico a pidi Ben pa traha cu nan. Ben a traha den e funcion 
di ‘hoofd stafbureau’. Aki Ben a traha mas di dies aña, te ora 
e la baha cu pension na 2012. 


Prome cu Ben King a bin Aruba na 1992 ya e tabatin un 
carera impresionante. E la cuminsa na 1966 como “adel- 
borst” den e cuerpo di mariniers n’e ‘Koninklijk Instituut 
voor de Marine’ (KIM). Dentro di e korps e la sigui diferente 
estudio: commando en parachutisten opleiding, duiko- 
pleiding, opleiding tot Forward Aircontroller, opleiding tot 
Flightdeckofficer, un berg opleiding, un ski opleiding. E 
la traha den diferente funcion den diferente pais, manera 
Noruega, Malta, Sardinie, Merca y Azoren. 


El a nabega pa diferente periodo y tabata staciona na 
Curaçao di 1976-1978. Na Curaçao el a fungi como coman- 
dante, polis militar y alabes ayudante suplente di gober- 
nador na Fort Amsterdam. 


E la bandona e korps na 1980 como ‘Kapitein der mariniers’ 
despues di un carera impresionante di 14 aña. Ben King a 
scoge despues pa traha den e sistema penitenciario. Ben 
a bira director adhunto di Huis van Bewaring de Schans y 
despues director di Huis van Bewaring De Weg. 


Tur dos ta pertenece na Penitentiare Inrichting Over-Amstel. 
Den boca di pueblo conoci Bijlmerbajes den Amsterdam. Aki 
Ben a labora pa 12 aña. 


Ben a dedica tur su tempo liber na su yiunan y nietonan. 
Tambe n’e muchanan di Aruba via di Kiwanis Club of Palm 
Beach y Neptali Henriquez Park. Manera e mes ta bisa 
“Aruba a bira su di dos patria si no t’e prome”. E tabata 
tin un aprecio grandi p’e hendenan, e cultura y e natura- 
lesa di Aruba. Di 2012 te 2024 e tabata miembro di direc- 
tiva di Neptali Henriquez Park. El a fungi como presidente di 
e directiva aki pa mas di 10 aña. Bou di su maneho e park a 
bira un di e speeltuinnan di mas bunita den Caribe. 


E tabata 23 aña miembro activo di Kiwanis Club of Palm 
Beach. E la fungi como secretario pa hopi aña y como presi- 
dente di 2013 pa 2014. Pa hopi aña el a dirigi e programa 
“Terrific Kids” di Kiwanis. Actualmente e programa ta activo 
na tres scol. 


Ben tabata un miembro ferviente di e famia di Kiwanis. E 
tabata conoci pa su dedicacion pa trabou boluntario. Su 
aporte na Kiwanis Club of Palm Beach y e comunidad, tabata 
inmenso y lo laga un impacto permanente y lo ser sinti pa 
hopi aña. Su herencia di sinceridad, altruismo, modestia y 
resiliencia lo inspira hopi hende. 


Cu Ben King sosega na pas. 


Despedida impresionante di Ben King 

“Ousente di e curpa y na cas serca senjor” 
2 corintionan 5:8 


Cu dolor den nos curason nos ta anuncia 
fayecimento di : 


David Oswald Gomes 
*19 Oktober 1950 - †10 April 2024 


Na nomber di su : 
Mayornan d.f.m : 
†John y †Esther Gomes 


Rumannan: 
Elizabeth Gomes 
Anita Gomes 
Johnny Gomes 
Michael Gomes 


Primo y primanan: 
Fung-a-fat, de Nobrega y Spellen 


Sobrino y sabrinanan: 
Gomes 


Su amistadnan di entercesornan di iglesia Seed 
of Life na San Nicolaas 


Su bon amiga nan di añas: 
Myrna Vrolijk Illidge Miladis Quandt Maritza Silier 


Acto di entiero lo tuma lugar diabierna 19 di april 
2024 na Pray Funeral Home di 2:00 pa 4:00 pm, 
despues lo sali pa Santana centraal na Sabana 
Basora. 


Lagrima y flornan por seca, su recuerdonan y tur 
loke ela hasi y significa pa nos, cu lo keda graba 
pa semper den nos mente y curazon. 
“Cerca Dios mi alma ta na paz, ta di Dj’e mi 
salacion ta bin”. - salmo 62:1 


Cu honda pena pero conforme cu boluntad di 
Dios nos ta anuncia cu a bai sosega den reino di 
Señor: 


Luicio Kock 
*09-10-1947 - †18-04-2024 


Acto di despedida lo tuma lugar 
diamars 23 di april 2024 na Pray Funeral Home di 
09:00 pa 11:00 di mainta. 


Acto di cremacion ta tuma lugar den seno di 
famia. 


DIARANSON anochi, un poco pasa di 
9’or, a tuma luga un accidente basta pisa 
na Hooiberg, lagando tres hende herida. 
Ta trata aki di un Hyundai Accent y un 
Mitsubishi Lancer cu a dal semi-frontal 
contra otro. 
Polis, ambulance y un vehiculo di rescate 
di Cuerpo di Bombero a bay n’e sitio, 
mirando e echo cu tabatin hende pega 
den e auto. 
E unidad di rescate di bombero a atende 
e situacion inmediatamente, sacando 
hende for di e auto. Mientrastanto e 
paramediconan n’e sitio a atende cu e 
heridonan. 
A transporta nan pa hospital pa nan 
ricibi tratamento medico avansa. Daño 
material tabata considerabel. 


Tres hende herida 
Accidente basta pisa na Hooiberg 


Diabierna, 19 April 2024 
AWEMainta 
OBITUARIO 
41 


“Señor ta mi wardador, mi no tin falta di nada. 
Den cunucu di yerba berde e ta pone mi sosega. 
E ta hiba mi na awa trankil, pa mi bolbe haña forsa.” 
Salmo 23: 1,2,3 


Cu hopi dolor na nos curazon pero conforme cu Dios su 
boluntad nos ta participa cu a fayece na Ocala Florida 
nos esposa, mama, wela, ruman, cuña, tanta, sobrina, 
prima y amiga stima 


Ivy Marcia 
Tang Yuk-Comenencia 
*05-06-1963 – †01-03-2024 


Tata: †Alejandro “Indio” Comenencia 
Mama: †Adela Comenencia-Gomez 


Esposo: Ryan Tang Yuk 
Yiu: Ryan Gentle Tang Yuk y Paula Thrasher 
Nieto stima: Ryan Ivan Tang Yuk 


Yiunan di criansa: Sooling Tang Yuk 
Rumico Tang Yuk 


Nieta di criansa: Cabria de Chabert 


Rumannan: †Gabriel “Peppy” y Alexandrina Comenencia-Blanco 
Fanny y Legenhousen “Larry” Nyack-Comenencia 
Judith y Frank Richardson-Comenencia 
Beatriz “Beata” y Luis “Gino” de Cuba-Comenencia 
Edwin “Papito” y Elvia Comenencia-Rodriguez 
Aléjandro “Niño” y Glenda Comenencia-Albertsz 
Maria “Mary” y Tirso Tromp-Comenencia 
Manera ruman: Roy y Elaine Quandus-Geerman 


Sobrino(a)nan: Sheldon y Marlin Nyack-Figaroa y famia 
Ghislaine y Harold Grant-Comenencia y famia 
Arthur y Gennilee Comenencia-Ras y famia 
Franklin y Elsa Richardson-Rincones y famia 
Aldrin y Maaike Comenencia-Los y famia 
Javier “Derrick” Comenencia 
Julienne y Jobert Reyes-Comenencia y famia 
Rujina Comenencia y yiu 
Lugina y Ervany Machado-de Cuba y famia 
Gabriela Tromp y Andrew Croes 


Omonan: Joaquin “Quincho” Comenencia y famia (Colombia) 
Carlos “Calulo” Comenencia y famia 


Tanta: Teresa Kock-Comenencia y famia 


Suanan: †Kenrick Noel y famia 
Mervin Tang Yuk y famia 
Oswald Tang Yuk y famia 
Vincent Tang Yuk y famia 


Cuñanan: †Monica Beharry y famia 
Linda Jerome y famia 
Barbara Beharry y famia 
†Jackie Tang Yuk 
Patricia Tang Yuk 


Primo(a)nan na: Aruba, Corsow, Colombia y Hulanda 


Primanan stima: Jetzy de Koning-Bruges 
Ederlinda Kock 
Sonia Quandt-Gomez 


Tur su amiga- y amigonan y amistadnan stima na Aruba y su 
barrio Dakota, Ocala, St. Croix, Corsow y Hulanda 


Demas famianan:Comenencia, Tang Yuk, Thrasher, Noel, 
Beharry,Jerome, Blanco, Nyack, Richardson, de Cuba, Rodriguez, 
Albertsz, Tromp, Kock, Violenus, Figaroa, Grant, Reyes, Ras, 
Rincones, Los, Machado, Croes, Neuman, de Koning, Quandt, 
Bitorina, Irwin, Ramharak, Beke, King, Jeroe, de la Cruz, Lispier, 
Hodge, Castillo, Castillejo, Ras, Quandus, Porino, Franken, 
Geerman, Herts, Dania, Tromp, Nuboer, Sneek, Steenen, Rafael, 
Lake, Becker, Martis, Pablo, Schwengle. 


Na corsow: Marlene Comenencia y rumannan y famia 
Randy de Lannoy y famia 
Famia Jacobus 
Famia Curiel 


Na Colombia: Comenencia, Gomez, Elias, Bruges, Scott, 
Alzamora, Granados, Freyle Villar 


Acto di condolencia y ceremonia di despedida lo tuma lugar na 
Parokia Birgen di Fatima na Dakota, diasabra 20 di April 2024 di 
9:30 pa 11:30 di mainta. 


Despues ta sigui pa su ultimo lugar di sosiego na Santana Central 
Sabana Basora. 
Despues di entierro nos no por ricibi bishita di condolencia na 
cas, nos ta pidi comprension pa esey. 


Si acaso den nos tristesa nos por a lubida algun famia, nos ta 
pidi nos mas sincero disculpa. Enbes di flor of krans lo tin un box 
disponibel pa donacion pa Parokia Birgen di Fatima Dakota. 


‘Dios ta amor… y amor ta Dios, 
maske mi no ta na mundo aki, 
tur dia lo mi ta banda di boso Curazon’. 


“Mi por stens di loke Dios ta haci” 
Salmo 33 


Cu dolor na nos curason, nos ta participa 
fayecimento di nos ser stima: 


Filomena Maria 
Arends- Semeleer 
Cariñosamente yama “Mena”, “Mama Mena” 
*05-10-1946 - †14-04-2024 


Na nomber di: 
Su mayornan den feliz memoria: 
Prudencio Semeleer y Maria Antonia Semeleer-Croes 


Su kerido esposo: 
Pedro Arends 


Su yiunan stima: 
Gilbert Arends & Milka Vrolijk 
Patrick Arends & Zuly Luidens 


Su nietanan stima: 
Zurainy Arends 
Aixa Arends 


Su bisanieto stima: 
Khylian Suarez Chirinos 


Su rumannan: 
Dalmacio (Maiky) & Martha Semeleer-Alzate 
†Catharina Isabella Semeleer 
†Gilberto Semeleer 


Su sobrinonan: 
Roy Alexander Semeleer 
Jaime Semeleer 


Su swa y cuñanan: 
Sra. Vda. Clarita Simileer-Arends y yiunan 
†Sr. Juan Arends y yiunan 
†Sra. Maria Kelly-Arends y yiunan 
Sra. Theresita Arends y yiunan 
Sr. Vicente Arends y yiunan 
†Sra. Annie Blanco-Arends y yiunan 


Su iha stima: 
Dolorosa (Doke) Kelly-Ridderstaat y famia 


Su ayudantenan y bon amiga: 
Zr. Ita Ridderstaat y Theresita Arends 


Su bon amiga di cas Sra. Margaritha Semeleer,demas 
amistadnan di Grupo Kawara y tur Su bon bisiñanan. 


Tur Su prima y primonan, comer y compernan, ex- 
coleganan di San Pedro Hospitaal y dr. Horacio 
Oduber Hospitaal. 


Demas famianan: 
Semeleer, Arends, Croes, Tromp, Vrolijk, Luidens, 
Alzate, Blanco, Kelly, Ridderstaat, Figaroa, Flanegin, 
Franken, Simileer, Faro, Winterdaal. 


Nos ta pidi nos mas sincero disculpa si den nos tristeza 
nos por a lubida nomber di algun famia, amigo of 
conocir. 


Acto di despedida lo tuma luga diahuebs 18 di 
April 2024 di 2’or pa 4’ or di atardi na Aurora Funeral 
Home. Despues di respons lo sali pa santana Catolico 
na Noord. 


Alavez ta pidi pa bin bisti na color alegre, door cu nos 
defunto stima semper tabata un persona alegre. 


Nos ta participa cu lamentablemente despues di 
entiero di nos defunto stima nos no ta tuma bishita di 
condolencia na cas. 


Laga tur loke ta sperami ta bunita, 
laga tur locual mi encontra ta bunita, 
Laga tur locual keda atras ta bunita y 
laga esakinan termina den tur bunitesa. 
Autor: Cado Wever 


Cu hopi tristeza pero conforme cu boluntad di 
Dios, nos ta participa fayecimento di: 


Joseph Daniel Harms 
Mihor conoci como “Nel” 
*13-10-1940 - †16-04-2024 


Na nomber di su: 
Yiunan na Hulanda: 
Nelsito, Claudia y yiunan 
†Mirlando, Sandra y yiunan 
Noraima, Mark y yiunan 


Ruman: 
Roland “Joy” y Eulogia “Betty” Harms-Jansen 


Sua: 
Viudo Luis Horacio Oduber 


Sobrino- y sobrinanan, primo- y primanan 


Amigo/Ruman/Caretaker: Albert “Jottie” de Cuba 


Demas famia-, amigo- y conocirnan na Aruba, 
Corsow y Hulanda. 


Acto di entiero lo tuma lugar diabierna 19 di april 
2024 di 9’or pa 11’or di mainta na Aurora Funeral 
Home y despues saliendo pa Santana Central na 
Sabana Basora. 


Nos ta lamenta di no por ricibi bishita di 
condolencia na cas. 


Lo E seca tur lagrima for di nan wowo y morto lo 
no exsisti mas. Lo no tin nada di rouw, nada di 
yoramento, nada di dolo mas, pasobra tur cos di 
antes a pasa bai. 
Rev. 21:4 


A bay sosega den brasa di Señor nos ser stima: 


Candido 
Jacobo Angela 
Cariñosamente yama “Coby of Cobito” 
*11-10-1940 - †13-04-2024 


Drumi dushi den brasa di Señor 


Acto di entiero lo wordo anuncia despues 


